Migrantska kriza: Poljska vojska i policija u stanju borbene gotovosti - 11.11.2021, Sputnik Srbija\nNapeta situacija na belorusko-poljskoj granici traje već četvrti dan. Ministarstvo spoljnih poslova Poljske saopštilo je da tokom noći nije bilo pokušaja... 11.11.2021, Sputnik Srbija\nsvet, poljska, belorusija, ilegalni migranti, migrantska kriza na belorusko-poljskoj granici, novый onlaйn dlя beloй redakturы\n20:39 11.11.2021 (Osveženo: 08:52 12.11.2021)\nNapeta situacija na belorusko-poljskoj granici traje već četvrti dan. Ministarstvo spoljnih poslova Poljske saopštilo je da tokom noći nije bilo pokušaja nelegalnog prelaska granice. U Ministarstvu su dodali da Poljska ne namerava da pušta migrante na svoju teritoriju.\nUjutro 8. novembra nekoliko hiljada migranata krenulo je ka belorusko-poljskoj granici. Oni su se okupili nedaleko od prelaza „Bruzgi” na beloruskoj strani, navodeći da nameravaju da preko teritorije Poljske odu u Nemačku.\nMigranti su podigli šatorski kamp i povremeno pokušavaju da probiju žičane ograde, ali im poljska strana to ne dozvoljava. Neke grupe migranata povremeno uspevaju da prodru u Poljsku. Prema preliminarnim procenama, na granici se nalazi oko dve hiljade ljudi, uključujući žene i decu. Beloruska strana im dostavlja humanitarnu pomoć. U međuvremenu, poljske vlasti pojačale su vojno prisustvo na granici.\nZemlje EU optužuju Minsk za namernu eskalaciju krize i pozivaju na uvođenje sankcija. Predsednik Belorusije Aleksandar Lukašenko smatra da su za ovu situaciju krive same zapadne zemlje, zbog čijih akcija ljudi beže od rata.\nRusija ima mnogo pitanja za države-članice EU povodom migrantske krize na belorusko-poljskoj granici, saopštio je novinarima zamenik stalnog predstavnika Rusije pri UN Dmitrij Poljanski uoči sednice SB UN.\nKako je naveo, Belorusija nema nikakvog razloga da vrati migrante njihovoj kući. Sa druge strane, ponašanje Poljske prema migrantima na granici sa Belorusijom predstavlja kršenje međunarodnog prava.\nOn je odbacio sve optužbe da Rusija i Belorusija na bilo koji način učestvuju u dovoženju migranata na granicu sa Poljskom.\nOn je nazvao sramnim proterivanje migranata sa teritorije Poljske na belorusku stranu.\n„Migrantima se ne dozvoljava da pređu granicu. Proteruju ih na granicu, krivično gone, tuku. Bilo je mnogo slučajeva, kada su poljski i litvanski graničari tukli migrante i proterivali ih na belorusku teritoriju , rekao je Poljanski.\nMerkelova: Belorusija koristi bespomoćne ljude u hibridnom napadu na EU\n11 Novembar 2021, 20:04\nPoljske snage bezbednosti se nalaze u najvišem stepenu gotovosti zbog krize na granici sa Poljskom, saopštio je predsednik Poljske Anžej Duda tokom obraćanja naciji.\n„Uveravam vas da je Poljska spremna da pruži otpor ovoj akciji specijalnih službi režima Lukašenka. Naši graničari, vojska, policija i druge službe se nalaze u najvišem stepenu gotovosti“, rekao je Duda.\n„Nalazim se u stalnom kontaktu sa rukovodiocima država našeg regiona, kao i sa partnerima iz NATO i EU. Naš stav ima punu podršku i razumevanje“, dodao je on.\nOn je naveo da Poljska ne može primiti čak ni mali broj migranata, jer će za njima stići i drugi.\n„Turkiš erlajns“ će zbog migrantske krize prekinuti da prevozi građane Iraka, Sirije i Jemena u Belorusiju, saopštio je predstavnik kancelarije poljskog predsednika Jakub Kumoh.\nMinsk: Zapad raspiruje migrantsku krizu jer pokušava da kazni Rusiju\n11 Novembar 2021, 18:21\n11 Novembar 2021, 17:50\nPotencijalni kancelar Nemačke, lider nemačkih socijaldemokrata Olaf Šolc, smatra da ponašanje beloruskog predsednika Aleksandra Lukašenka u vezi sa migrantskom krizom „treba i imaće posledice“.\n„To što radi Lukašenko je neodgovorno. On je diktator koji više nema podršku naroda. On vlada, koristeći silu, poslao je mnoge opozicionare u zatvor“, rekao je Šolc na brifingu u Berlinu. Ponašanje Lukašenka prema migrantima na granici sa Poljskom, on je okarakterisao kao „ucenu njegove zemlje“.\nPo rečima Šolca i ruska Vlada bi trebala da oseća odgovornost kako se Lukašenko više tako ne bi ponašao. On je pozvao da se uvedu sankcije onima koji su učestvovali „u igri“ Lukašenka. Lider socijaldemokrata je saopštio da direktno razgovaraju sa aviokompanijama koje učestvuju u prevoženju migranata u Belorusiju i „govorimo im da to treba da prekinu“.\n11 Novembar 2021, 15:23\nMoskva je spremna da pruži pomoć beloruskim prijateljima u slučaju pooštravanja sankcija EU, saopštio je Sputnjiku zamenik šefa diplomatije Rusije Aleksandra Pankin.\n„Beloruskim prijateljima ćemo uvek pružiti pomoć“, rekao je Pankin.\nLitvanija optužila Belorusiju za hibridni napad na EU\nBeloruske vlasti izvode hibridni napad na celu Evropsku uniju, izjavio je premijer Letonije Krišjanis Karinš na konferenciji za novinare u Berlinu pre sastanka sa nemačkom kancelarkom Angelom Merkel.\nPrema njegovim rečima, rukovodstvo Belorusije na ovaj način podržava trgovinu ljudima.\n„Ovo je trgovina ljudima koju podržava država i koja direktno utiče na Letoniju, Litvaniju i Poljsku. Jedini način da se ojača šengenska zona i osigura slobodno kretanje ljudi u Evropskoj uniji je jačanje spoljne granice uz jasnu proceduru za ulazak u EU“, istakao je on.\nZamenik ministra spoljnih poslova Poljske Pavel Jablonski izjavio je za španski list „Pais“ da broj migranata na belorusko-poljskoj granici raste, „tako da će kriza potrajati najmanje još nekoliko dana“.\nPrema njegovim rečima, trenutno se na granici nalazi od četiri do pet hiljada migranata od ukupno 15-20 hiljada koji su „doputovali u Belorusiju avionima preko beloruskih turističkih agencija“.„U poslednjih 30 godina nije bilo veće opasnosti po naše granice“, konstatovao je poljski diplomata.\nLetonija, baltičke zemlje i Poljska neće prihvatiti migrante koji pokušavaju da pređu iz Belorusije u Evropsku uniju, rekao je ministar odbrane Letonije Arti Pabriks za „Letonski radio“.\nLitvanija traži od UN da se otvori humanitarni koridor u Belorusiji\nLitvanski ministar spoljnih poslova Gabrijelus Landsbergis izjavio je da će ta zemlja tražiti od UN da se otvori „humanitarni koridor“ u Belorusiji za povratak migranata u domovinu, prenosi „LRT“.\n„Glavno pitanje koje želimo da pokrenemo je otvaranje humanitarnog koridora od (beloruske) granice preko Grodna kako bi ti ljudi mogli da se vrate kući“, istakao je ministar.\nPrema njegovim rečima, aerodrom Grodno može da se iskoristi za prevoz ljudi kako bi se „vratili kući, a ne čekali spas u beloruskim šumama“.\nMinistar je napomenuo da su Ujedinjene nacije jedina međunarodna organizacija koja može da „izvrši pritisak na Belorusiju iznutra”.\nPredstavnici migracionih struktura UN posetili su izbeglički kamp na granici kako bi procenili situaciju. Oni su migrantima doneli hranu, ali je tokom podele hrane došlo do čarki među okupljenima.\nOEBS: Situacija na granici utiče na stabilnost regiona\nPredsedavajuća OEBS-a, švedska ministarka spoljnih poslova An Linde razgovarala je o situaciji na belorusko-poljskoj granici sa Visokim komesarom UN za izbeglice Filipom Grandijem i navela da situacija na granici utiče na bezbednost migranata u regionu.\nBelorusija treba da prestane da koristi izbeglice i migrante. Situacija na poljsko-beloruskoj granici utiče na regionalnu bezbednost i stabilnost i ima značajne posledice po ljude, napisala je Linde na Tviteru.\nPredsednik Belorusije Aleksandar Lukašenko izjavio da je da je bilo pokušaja da se u izbeglički kamp na granici prebaci oružje kako bi se izazvao sukob. Prema njegovim rečima, oružje pokušava da se prokrijumčari iz Donbasa. Međutim, on je dodao da je situacija pod kontrolom.\n11 Novembar 2021, 17:12\nRuski bombarderi vežbaju iznad Belorusije\nDva ruska hipersonična strateška bombardera Tu-160 ušla su u vazdušni prostor Belorusije, saopštilo je Ministarstvo odbrane ove zemlje.\nKako se navodi u saopštenju, bombarderi izvode niz zadataka borbene obuke, uključujući imitaciju bombardovanja na poligonu „Ružanski“ bez upotrebe naoružanja.\nIako je poljsko Ministarstvo spoljnih poslova saopštilo da je noć na granici protekla mirno, MUP Poljske ima drugačije podatke: prema njihovim informacijama, oko 150 migranata pokušalo je da se probije preko bodljikave žice.\nEU umesto pomoći zvecka oružjem i preti sankcijama\nPredsedavajući Državne dume Rusije Vjačeslav Volodin izjavio je da Zapad zvecka oružjem i preti sankcijama Minsku zbog situacije sa migrantima, ali da treba da prestanu da prebacuju odgovornost i pomognu izbeglicama.\nPrema njegovim rečima, uzrok za situaciju sa izbeglicama na belorusko-poljskoj granici je dugogodišnja politika Sjedinjenih Američkih Država i Evropske unije prema Bliskom istoku.\n„Većina izbeglica je iz zemalja u kojima su bile raspoređene trupe NATO-a kako bi gradile demokratiju po sopstvenom modelu i nametale svoje standarde. Libija, Irak, Sirija – nijedna od ovih država nije imala koristi od međunarodne ekspanzije Zapada“, napisao je Volodin na svom kanalu na Telegramu.\nOn je dodao da su sada građani tih zemalja prinuđeni da traže utočište.\n„U ovoj situaciji ispravno bi bilo da međunarodne organizacije: Savet Evrope i PS SE, OEBS i Evropski parlament prestanu da prebacuju odgovornost i pomognu izbeglicama“, istakao je poslanik.\nOn je istakao da Evropska unija ne žuri da pomogne Belorusiji u ovoj situaciji, kao što je to učinjeno u odnosu na Tursku ili Italiju, već je naprotiv, Poljska, uz njihovu saglasnost i suprotno svim humanističkim vrednostima, upotrebila suzavac i vatreno oružje protiv ljudi na granici. Pri tome se sa Zapada ne čuju izjave koje osuđuju takve radikalne poteze, već oni „zveckaju oružjem i prete Belorusiji sankcijama“.\n„Šta je to ako ne dvostruki standardi“, primetio je on.\nOn je dodao i da stav rukovodstva Belorusije zaslužuje poštovanje, što se ne može reći za one „koji su svojim postupcima stvorili ovaj problem“.\n„Sa svoje strane, mi ćemo podržavati Belorusiju koja se našla u teškoj situaciji, suočivši se sa prilivom migranata“, zaključio je predsedavajući Državne dume.\nTurska odbacuje optužbe za umešanost u prevoz migranata u Belorusiju. U Ministarstvu spoljnih poslova Turske čak su predložili Poljskoj da pošalje tehničku komisiju u Tursku da izvrši inspekciju u okviru migrantske krize.


NARODNA SKUPŠTINA RS ZAVRŠILA NAČELNU RASPRAVU O PREDLOGU ZAKONA O IZMENI ZAKONA O BEZBEDNOSTI SAOBRAĆAJA NA PUTEVIMA\nPoslanici Skupštine Srbije završili su za manje od jednog sata načelnu raspravu o Predlogu zakona o izmeni zakona o bezbednosti saobraćaja na putevima, koji predviđa produženje roka za zamenu vozačkih dozvola.\nMinistar unutrašnjih poslova Nebojša Stefanović izjavio je da će MUP predložiti vladi da omoćući građanima da besplatno izvade sva dokumenta koja su u poplavama izgubili.\nStefanović je u načelnoj raspravi o izmenama Zakona o bezbednosti saobraćaja na putevima rekao da je predložen produzetak roka za vađenje novih vozačkiuh dozvola za tri godine, do 10. juna 2017. godine, i da će MUP pokusati da stimuliše građane da to i učne, a da je cena obrasca 1.570 dinara.\n"To je redovna cena za vađenje takvih dokumenatata", precizirao je Stefanović i dodao da je 2009.godine usvojen zakon koji je predvideo nove obrasce za lilčna dokumenta, usaglašenim sa propisiva EU, kojima se olakšava prelazak preko granice i vađenje međunarodne vozačke dozvole.\nMinistar je rekao da oko milon i 200 do million i 500.000 građana ima staru vozačku dozovlu i da je, kada je zakon usvajan, procenjeno da će pet godina biti dovoljno za zamenu.\n"Analizom smo došli do zaključka da ćemo po isteku tog roka početi sa kažnavanjem ili produžiti rok. Svestan sam svih argumanata i za i proitv", rekao je Stefanović i naglasio da je odlučeno da se ipak produži rok za vađenje novih vozačkih dozovla.\n"Opredelili smo se da produžimo za tri godine rok za izdavanje vozačkih dozvola i da kroz pomotivne akcije animiramo građane da to čine", naglasio je Stefanović.\nOn je zaključio da će, uz otvaranje dodatnih 44 šaltera, za slučaj potrebe u Beogradu, 87 šaltera biti dovoljno.\nIzvor: Tanjug, 21.5.2014.


Obavještenje za sve raseljene osobe i izbjeglice - Zvornicki.ba\nObavještenje za sve raseljene osobe i izbjeglice\nJanuary 7, 2020 by admin I\nObavještavaju se sve raseljene osobe, izbjeglice i povratnici koji apliciraju na javne pozive Federalnog ministarstva raseljenih osoba i izbjeglica da se aplikacije podnose putem pošte ili lično u Ministarstvo, te da službenici Ministarstva ne prikupljaju dokumentaciju za korisnike na terenu.\nU slučaju da zaposlenici Ministarstva u okviru obavljanja redovnih službenih dužnosti, kontaktiraju korisnike na terenu, obavještavaju se korisnici da od istih zatraže službenu akreditaciju i lični dokument na uvid.\nFederalno ministarstvo ovu obavijest korisnicima programa izdaje radi dobivenih informacija sa terena, u kojima su zabilježeni slučajevi pojedinačnih zloupotreba od pojedinaca koji nisu zaposlenici Ministarstva, a tako se predstavljaju na terenu. U slučaju ovakvih pojava zloupotrebe molimo sve korisnike da slučajeve odmah prijave nadležnim istražnim organima.\n(Federalno ministarstvo raseljenih osoba i izbjeglica)\nPrevTragedija u Suhoj kod Živinica: Poginuo mladić u automobilu nakon sudara sa vozom\nNextGrađani BiH ostali bez novca: Hakeri skinuli hiljade KM s računa


U petak u podne: EXIT pušta prve ulaznice za svoje dosad najočekivanije 20. izdanje\nNova trka počinje u petak, 22. novembra, tačno u podne\nZbog dugo očekivanog jubileja, vlada možda i najveće interesovanje otkako EXIT postoji, a očekuje se da prva serija ulaznica za veliko četvorodnevno slavlje na Petrovaradinskoj tvrđavi, ode u rekordnom roku!\nNova trka počinje u petak, 22. novembra, tačno u podne, kada će fanovi iz celog sveta svoju ulaznicu moći da ugrabe onlajn putem sajta www.exitfest.org, dok se i ove godine očekuju redovi od ranog jutra ispred najvećih prodajnih mesta u mreži Gigs Tix širom Srbije.\nNa preko 40 bina i zona festival će okupiti neke od najznačajnijih muzičkih zvezda današnjice, ali i nekoliko odabranih EXIT izvođača iz prethodne dve decenije, čiji su nastupi zauvek postali nerazdvojan deo istorije festivala.\nSvi ljubitelji festivala mogu da očekuju neke od najaktuelnijih izvođača svetske muzičke scene u kombinaciji sa proverenim imenima, uz izuzetno veliku raznolikost muzičkih žanrova, po čemu je EXIT čuven na svetskoj festivalskoj sceni.\nČak 5 nominacija za EXIT, Sea Dance, Sea Star i No Sleep festivale na Evropskim festivalskim nagradama!\nU Svilari svečana ceremonija: Srbija dobila novu generaciju mladih heroja!\nexit festival Novi Sad svet


Prema zvaničnim podacima danas obolelo 396, a zbir kaže 562\nDruštvo Autor:Milena Ilić Mirković19. jul. 202023:48 > 20. jul. 2020 00:3922 komentara\nJednostavnim sabiranjem poznatog broja obolelih po okruzima u Srbiji došli smo do 562 registrovana slučaja koronavirusa u poslednja 24 sata. Taj broj je alarmantno veći od 396, koliko je danas zvanično registrovano na teritoriji cele Srbije, posebno ako se uzme u obzir da nije poznato koliko ima novoobolelih u Beogradu i Nišu, kao i drugim većim gradovima.\nU poslednjih 48 sati u Vojvodini je registrovano 450 novoobolelih od kovida-19, a od toga je 235 slučajeva u poslednja 24 sata, saopštio je danas Institut za javno zdravlje Vojvodine.\nOd početka epidemije u Zlatiborskom okrugu broj potvrđenih slučajeva koronavirusa u jednom danu nije bio ni približno veliki kao danas kada su testovi pokazali da je zaraženo još 148 osoba, pokazuju podaci Zavoda za javno zdravlje Užice.\nPrema podacima šabačkog Zavoda za javno zdravlje, u toku poslednja 24 sata, u Mačvanskom okrugu su registrovana još 92 novoobolela. U Šapcu su registrovane 72 novozaražene osobe, Loznici 15, Bogatiću 1, Koceljevi i Ljuboviji po 2.\nKonferencije nisu potrebne, ako ćete i dalje da lažete\n14. jul. 2020 50\nPitanje za Vladu: A otkud korona u gradovima bez protesta\n20. jul. 2020 59\nNa teritoriji grada Kragujevca registrovan je 71 novi slučaj zaraze virusom kovid-19, a u Šumadiji ukupno 87, pokazuju poslednji rezultati Instituta za javno zdravlje Kragujevac.\nOvde imamo podatke za Vojvidinu i samo još tri, do ukupno 17 okruga u užoj Srbiji, pri čemu podaci o broju registrovanih slučajeva koronavirusa u Beogradu i Nišu, koji spadaju u žarišta koronavirusa, nisu dostupni.\nDakle, samo zbir novoobolelih u Vojvodini, Zlatiborskom okrugu, Mačvanskom okrugu i Šumadiji je 562, dok je prema podacima koje je danas izneo Krizni štab, i koji su objavljeni na zvaničnom sajtu Ministarstva zdravlja, ukupan broj današnjih slučajeva 396.\nPodaci o dnevnom broju zaraženih koronavirusom po mestima u Srbiji na sajtu covid19.data.gov.rs ne ažuriraju se još od 10. jula. Zašto se to više ne radi, pitala je novinarka N1 na današnjoj konferenciji Kriznog štaba.\nŠabić: Izveštaj BIRN-a ukazuje na sumnju na kriminal Štaba\nNovinarka BIRN-a: Sporni su svi zvanični podaci o koroni\n22. jun. 2020 22\n„Gradovi pojedinačno i krizni štabovi na nivou lokalnih samouprava faktički svaki dan drže svoje konferencije za štampu i objavljuju, kolko znam, podatke koje im dostavljaju njihovi zavodi za javna zdravlja. Tako da smo i na taj način predupredili sve ove stvari koje su bile vezane za neslaganja, odnosno mogućnost da se rezultati interpretiraju na različite načine“, rekao je pokrajinski sekretar za zdravstvo Zoran Gojković odgovorajući na pitanje.\nOčigledna neslaganja brojki koja smo uočili, možda su samo još jedana od pogrešnih „interpretacija“, poput one BIRN-ove. Ali ova „pogrešna interpretacija“ novom taktikom Kriznog štaba očigledno nije predupređena.\nIpak, možda se iza neobjavljivanja podataka krije nešto drugo.\nNa primer, ako bi svi brojevi stajali na jednom mestu, nepoklapanje bi bilo očigledno, a ovako je potrebno skupiti informacije razbacane po vestima objavljenim u toku jednog dana u različitim medijima. Osim toga, da bi se brojevi iz pojedinih mesta „naštelovali“ tako da odgovaraju „naštelovanom“ zbiru potreban je dodatni napor, za šta se sad očigledno nema vremena.


Profesor Čiplić: Vučić je prekršio Ustav više stotina puta | Novine Toronto\nPo njegovim rečima, jedan od najdrastičnijih primera kršenja Ustava Srbije se desio u Vašingtonu gde je "Vučić potpisivao sporazume sa Sjedinjenim Američkim Državma i Izraelom o Kosovu, iako nema nikakva zakonska i ustavna ovlašćenja da potpisuje međudržavne sporazume", rekao je bivši sudija Ustavnog suda.\n"Po Ustavu, Aleksandru Vučiću je šef Ana Brnabić i Vlada Srbije, a ne obrnuto. Vlada utvrđuje i vodi politiku države, a ne predsednik. Dakle, u Vašingtonu je trebalo da budu premijerka i ministar spoljnih poslova, a ne predsednik države koji ima simbolična i tradicionalna ovlašćenja", objasnio je profesor.\n"Ne može predsednik Republike da određuje rok trajanja vladi. Dakle, još jedan primer ustavne anarhije", kazao je Čiplić.\nUstavni sud ne može, dodao je profesor, da samostalno i na vlastitu inicijativu utvrđuje da li je predsednik države prekršio Ustav.\nNa pitanje Bete, da li neko od državnih organa može da se suprotstavi šefu države, Čiplić kaže da to može samo pravosuđe, ali, "nažalost, činjenica je da pravosuđe, tužilaštvo i sudstvo, u Srbiji nije doraslo da pruži otpor bezakonju", ocenio je on.\n"Kada vlast vlada ne poštuje ustavne odredbe, po međunarodnim demokratskim običajima narod ima pravo da se pobuni protiv takve vlasti kako bi se odbranio Ustav. Ustav je ugovor između naroda i vlasti. Ako vlast ne poštuje Ustav, narod ima pravo da kaže: 'Sad ćemo da vas sklonimo!' ", zaključio je profesor Čiplić.


Najgori vazduh u Boru, Nišu i Užicu • Užice - UE.CO.RS\nNajgori vazduh u Boru, Nišu i Užicu\nPetak 15. Jun 2012. Prema izveštaju o stanju životne sredine u Srbiji najčistiji i po kvalitetu najbolji vazduh udišu stanovnici Paraćina , Kopaonika i Valjeva, dok je vazduh u Boru , Nišu , Užicu najlošijeg kvaliteta. Kvalitet vazduha u Srbiji, najbolji je u Paraćinu, Kopaoniku, Kameničkom Visu, Valjevu, Vranju, Zaječaru, Kikindi, Kosjeriću, Kostolcu, Kruševcu, Leskovcu, navodi se u Izveštaju o stanju u oblasti životne sredine u Srbiji u 2010. godini.\nU kategoriji umereno zagađenih našli su se Beograd i Pančevo, dok se prekomerno zagađenje vazduha beleži u Boru, Nišu, Novom Sadu, Užicu i Zrenjaninu.\nNajveći zagađivači vazduha , usled sagorevanja fosilnih goriva, su termoelektrane u Obrenovcu, Kostolcu, Velikim Crljenima. Odmah za njima su industrije u Boru, Pančevu i Smederevu, navodi se u Izveštaju. Eksperti Svetske zdravstvene organizacije izazvali su pravu pometnju u autoindustriji kad su nedavno saopštili da isparavanje dizela može da izazove rak pluća i da spada u istu smrtonosnu kategoriju kao i azbest, arsenik i gas iperit.\nStručnjaci ukazuju da je praksa monitoringa kvaliteta vazduha tek nedavno započeta u Srbiji i da pokazuje da je saobraćaj najveći zagađivač u Beogradu, Novom Sadu i Nišu.\n- Ono što se u teoriji smatra kancerogenim materijama može da potiče od goriva, a da bi se imala prava slika o tome, mora postojati dugogodišnji paralelan monitoring sadržaja zagađujućih materija u vazduhu i zdravstvene slike stanovništva - kazala je pomoćnica ministra životne sredine, rudarstva i prostornog planiranja Danica Baćanović.\nAutomatski monitoring je, kako je rekla, u Srbiji je prvo uspostavljen u Pančevu i Beogradu, a od prošle godine pokrivena je cela Srbija. Poslednji podaci pokazuju da je u Pančevu smanjeno zagađenje vazduha.\n- Ima povremenih iskakanja, ali je sve to daleko manje i ne spada u treću kategoriju vazduha. Međutim, problem u Pančevu i danas su individualna ložišta i prisustvo čađi u vazduhu - kazala je. Za Beograd je najveći zagađivač saobraćaj, a isti slučaj je u Novom Sadu, Nišu. To su gradovi u kojima saobraćajni kolaps u povremenim terminima može da izazove prekoračenja vrednosti nekih zagađujućih materija, koje potiču uglavnom od goriva, kazala je Baćanović.\nZahvaljujuci donaciji sa TWINING projekta koji je realizovan u Ministarstvu, u Beogradu i Novom Sadu će biti moguće softverski pratiti uticaj saobraćaja na kvalitet vazduha i u skladu sa rezultatima, reagovati kratkoročnim merama za smanjenje trenutnog zagađenja - rekla je sagovornica Tanjuga.\nMatić je kazala da mnogi gradovi u svetu prave obilaznice kako bi saobraćaj bio protočniji i kako izduvni gasovi od saobraćaja ne bi u tolikim količinama dolazili do građana. Blic / Tanjug


Regija, 26. novembar/studeni 2019.\nUtorak, 26. novembar/studeni 2019.\nOd država Zapadnog Balkana Srbija je najpopustljivije okruženje za ruski uticaj, navodi se u izveštaju američkog Ministarstva odbrane.\nSrebrenica i Drvar najviše profitirali od donacija Srbije\nSrebrenica je opština u RS, a Drvar u Federaciji BiH, koje su dobile najviše finansijske donacije od Srbije.\nZemljotres jačine 6,4 stepena Rihterove skale pogodio je jutros oko 3:55 Albaniju.\nBivši direktor Porezne uprave Brčko distrikta i bivši pripadnik HVO-a Osman Osmanović uhapšen je po potjernici iz Beograda.\n24. novembar/studeni, 2019.\nMost: Da li Vučiću više odgovara Tači nego Kurti?\nSagovornici u Mostu bili su Goran Bogdanović, bivši srpski ministar za Kosovo i Metohiju koji živi na severu Kosova, i Adriatik Keljmendi, novinar i analitičar iz Prištine.\nNajčitaniji i najgledaniji sadržaji RSE protekle sedmice.\nPremijer Severne Makedonije Zoran Zaev u intervjuu za Radio Slobodna Evropa je na optužbe opozicije da je on glava operacije "Reket" odgovorio podsećanjem da je upravo on i prijavio ovaj slučaj.\nPredsjednica Odbora za rodnu ravnopravnost Skupštine Crne Gore Nada Drobnjak za RSE je izjavila kako se neće stati u borbi protiv svih vidova trgovine ljudima.\nPredlog Zakona o referendumu i narodnoj inicijativi kojim se ukida referendumski kvorum, kako je RSE rečeno u Ministarstvu državne uprave i lokalne samouprave, tokom decembra trebalo bi da bude u Skupštini Srbije.


Optuženi u pritvoru do odluke veća za žalbe\nBEOGRAD - Tužilaštvo Haškog tribunala, kako je "Glas" nezvanično saznao, uložilo je žalbu na odluku Sudskog veća u sastavu Ričard Mej, predsedavajući, i Džordž Robertson i O Gon Kvon, članovi Veća, donetu preksinoć, pred kraj radnog vremena Tribunala, da Nikola Šainović i Dragoljub Ojdanić do početka suđenja budu na slobodi.\nTužilaštvo, podsećamo, ima rok od 24 sata da uloži žalbu. Advokati Toma Fila i Tomislav Višnjić, branioci optuženih, danas će dati svoj odgovor na žalbu tužioca.\nOptuženima je, potvrdio je za "Glas" Ojdanićev branilac Tomislav Višnjić, produžen pritvor do odluke Žalbenog veća. Kako Žalbeno veće odlučuje samo o pravnom aspektu žalbe, očekuje se da Šainović i Ojdanić tokom sledeće sedmice budu u Beogradu. Žalbeno veće, naime, u roku od dve nedelje trebalo bi da donese odluku po žalbi Tužilaštva koja, po anglosaksonskom pravu, mora da ima nove argumente, a ne one koji su izneti pred raspravnim većem.\nNa slobodi devetoro\nOd 68 optuženih koji su se pojavili u postupku pred Tribunalom, devetoro je privremeno pušteno na slobodu. Biljana Plavšić, Pavle Strugar, Enver Hadžihasanović, Mehmed Alagić, Amir Kubura, Sefer Halilović, Miodrag Jokić, Rahim Ademi i Dragan Jokić su na slobodi i imaju obavezu da se redovno javljaju policiji država u kojima su.\nBeogradski advokat Toma Fila, koji pred Tribunalom brani Šainovića, rekao je za "Glas" da je ovakva odluka Sudskog veća bila očekivana, s obzirom na argumente koje su on i Višnjić izneli u zahtevima za privremeno puštanje na slobodu svojih klijenata, obrazloženja data u sudnici tokom rasprave i garancijama Savezne i Republičke vlade o kojima je govorio pomoćnik saveznog ministra pravde Nebojša Šarkić. Fila nije iznenađen ni žalbom Tužilaštva, koja je bila najavljena pre rasprave.\n- Članovi Sudskog veća razmotrili su naš zahtev, garancije Vlade, ali i razloge Tužilaštva koje je protiv privremenog puštanja na slobodu mog klijenta i gospodina Ojdanića - kaže Fila.\nJedan od argumenata tužioca Karle del Ponte da Ojdanića i Šainovića ne treba pustiti da do početka suđenja budu na slobodi, jer je kooptuženi po optužnici za Kosovo Milan Milutinović još na slobodi. Sledeći argument je njeno nezadovoljstvo saradnjom naše države s Tribunalom. Del Ponte se, međutim, nije protivila puštanju Biljane Plavšić i Dragana Jokića za koje je takođe garantovala Vlada Srbije, i to pre usvajanja Zakona o saradnji s Tribunalom. Neshvatljiv je još jedan argument Tužilaštva - da optuženi ne sarađuju sa njima.\nOptuženi mogu da daju iskaz i budu saslušani, ali saradnja koju tužilac pominje podrazumeva potvrdu svih navoda iz optužnice, priznavanje krivice i svedočenje u korist optužnice protiv kooptuženih.


Subvencije Vojvodine za farme sa obnovljivim izvorima energije › Made-in-Germany.rs\nObjavljena su tri konkursa Pokrajinskog sekretarijata za energetiku i mineralne sirovine za dodelu subvencija, odnosno besprovratnih sredstava za projekte obnovljivih izvora energije.\nDva konkursa odnose se na dodelu podsticajnih sredstava za sufinansiranje projekata korišćenja solarne energije za pripremu tople potrošne vode u kombinaciji sa sistemima za rekuperaciju toplote na farmama mlečnih krava i farmama ovaca i koza. Fond za realizaciju ovih projekata na farmama mlečnih krava iznosi ukupno 20 miliona dinara, dok je za projekte na farmama ovaca i koza opredeljeno 10 miliona dinara.\nZa treći konkurs koji se odnosi na projekte energetski održivih farmi, iz pokrajinskog budžeta je izdvojeno ukupno 35 miliona dinara, a taj novac je namenjen za sufinansiranje realizacije projekata zagrevanja, hlađenja i ventilacije objekata na farmama, korišćenjem obnovljivih izvora energije, prenosi „eKapija“.\nKrajnji rok za prijavljivanje je isti za sva tri konkursa, a to je 25. avgust. Dodatne informacije kao i obrasci za podnošenje zahteva mogu se naći na sajtu Pokrajinskog sekretarijata za energetiku i mineralne sirovine.


DA SE PROŠLOST NE PONOVI\nCGO, REKOM, Foto: CGO, Facebook\n24.12.2015. 20:01h Ažurirano: 12.02.2019. 04:36h\nSamo individualizacija krivice može dovesti do potrebnog suočavanja sa prošlošću, cjelovitog razotkrivanja kreatora i izvršilaca najgnusnijih zločina počinjenih tokom građanskih ratova, ocijenila je izvršna direktorica Centra za građansko obrazovanje (CGO), Daliborka Uljarević na javnoj debati.\nCGO je danas, u saradnji sa Fondom za humanitarno pravo, organizovao javnu debatu na temu “Pomirenje u regionu iz ugla različitih aktera u zemlji i regionu”.\nUljarević je kazala da treba insistirati na suštinskom suočavanju sa prošlošću primarno zbog dolaženja do pravde za žrtve, buduće generacije i pravde kao garancije da se zločini ne ponove u budućnosti.\nOna smatra da su političke strukture ključni kočničari adekvatnog procesuiranja ratnih zločina u državama stvorenim nakon raspada Jugoslavije.\n“Te političke strukture su dominantno stvarane u procesu ratnih sukoba, mnoge od njih imaju direktnu involviranost u kreiranju ili podstrekavanju etničkih i vjerskih sukoba“, navela je Uljarević.\nTi sukobi, dodala je, na svim stranama prikazivani su kao državni, nacionalni projekti, a u stvari se iza njih krila velika pljačka, kao središte velikog zločina.\n„Ta manipulacija bila je osnov za stvaranje ne samo političke već od nje zavisne i bliske joj današnje tajkunske, ekonomske elite“, istakla je Uljarević.\nOna je ocijenili da su postupci pred nacionalnim sudovima, imali brojne propuste i nedorečenosti, a političke strukture vršile su i vrše opstrukciju.\n„Njima ne odgovara suštinsko otvaranje ovih procesa, dolaženje do istine, pa samim tim i ni do pravde. Samo individualizacija krivice može dovesti do potrebnog suočavanja sa prošlošću, do cjelovitog razotkrivanja kreatora i izvršilaca najgnusnijih zločina počinjenih tokom građanskih ratova“, zaključila je Uljarević.\nSpecijalni tužilac Veljko Rutović, istakao je da se za poslijeratno pomirenje neophodno suočiti sa nasilnom prošlošću, teškim kršenjem ljudskih prava i povredama međunarodnog humanitarnog prava.\nOn je ocijenio da nerasvijetljeni i nekažnjeni zločinci nijesu put ka pomirenju, navodeći da pravosudne institucije doprinose tom cilju.\n“Međusobna razmjena podataka, informacija, činjenica i dokaza uliva povjerenje da će svi zločini biti identifikovani, a njihovi počinioci kažnjeni jer ratni zločini ne zastarijevaju”, naglasio je Rutović.\nIstoričar, Miloš Vukanović, ukazao je da u regionu postoje samo dva memorijalna centra koja imaju svoje istraživančke timove - Potočari i Memorijalni centar o Domovinskom ratu.\nU Crnoj Gori, prema njegovim rijčima, još nije odrađeno nikakvo temeljnije istorijsko istraživanje vezano za devedesete godine, što ne treba da čudi zato što država nema ni sveobuhvatnu istoriju za dvadeseti vijek, mimo toga što je profesor Šerbo Rastoder radi.\nČlan Radne grupe za pripremu pregovora o Poglavlju 23, Boris Marić je naglasio da u ovom dijelu pregovarački proces nije odmakao mnogo.\nOn je podsjetio na jedno od mjerila bez čijeg ispunjenja pregovarački proces sa Evropskom unijom ne može napredovati.\n“Crna Gora efektivno demonstrira kapacitet tijela za sprovođenje zakona i sudova da nezavisno rješavaju slučajeve ratnih zločina u skladu sa međunarodnim humanitarnim pravom i sudskom praksom Međunarodnog krivičnog tribunala za Bivšu Jugoslaviju i preuzima efektivne mjere za bavljenje pitanjem nekažnjivosti, naročito kroz ubrzanje napretka i istragama i gonjenju ovih slučaja i kroz obezbjeđenje pristupa pravdi i odštete civilnim žrtvama”, naveo je Marić.\nPredsjednik Savjeta za građansku kontrolu rada policije, Aleksandar Saša Zeković, rekao je da zabrinjava što Crna Gora još uvijek nema adekvatno njegovanje sjećanja prema žrtvama i ukazao na nespremnost državnih institucija da se sistemski bave ovim pitanjem.\n“Od maja 2012. Uprava policije ne prihvata preporuku Savjeta za građansku kontrolu rada policije, koja je formirana na inicijativu CGO-a da uputi izvinjenje deportovanim izbjeglicama, žrtvama, njihovim porodicama, kao i crnogorskoj javnosti”, podsjetio je Zeković.\nČlan Koalicije za REKOM u Crnoj Gori, Omer Šarkić, izrazio je zabrinutost što na određenim visokim funkcijama u Crnoj Gori sjede pojedinci za koje postoji osnovana sumnja ili čak dokazi da su učestvovali u ratnim zločinima ili se na druge načine ogriješili o pravila humanitarnog prava.\nPredsjednik odbora za politički sistem, pravosuđe i upravu Skupštine Crne Gore, Rifat Rastoder, apostriofirao je značaj povratka povjerenja u regionu ali i utvrđivanja činjenica.\nOn je istakao važnost uspostavljanja Dokumentaciono-istraživačkog centra i ukazao na potrebu da REKOM mora da postane institucionalizovan.\nZamjenik crnogorskog Ombudsmana Siniša Bjeković, naglasio je da je Crna Gora napravila iskorak građansko-parničnim postupcima kroz kompenzacije za žrtve, ali i da zbog svoje pozicije ne može da komentariše krivične postupke.\nPoslanik Pozitivne Crne Gore, Srđan Perić, je istakao da je neobično da u današnjoj političkoj garnituri sjede akteri događaja iz devedesetih, a da i dalje ne postoji otklon od istih.\nNa javnoj debati predstavljen je Zbornik radova svih tekstova sa Foruma za tranzicionu pravdu, događaja koji Inicijativa za REKOM organizuje jedan put na godišnjem nivou.\nInicijativa za REKOM okuplja brojne organizacije civilnog društva i pojedince iz regiona u zagovaranju uspostavljanja Regionalne komisije za utvrđivanje činjenica o ratnim zločinima i drugim teškim povredama ljudskih prava počinjenim na teritoriji nekadašnje SFRJ od 1991. do kraja 2001.\nNa javnoj debati učestvovalo je 35 predstavnika pravosuđa, nevladionog sektora, Vlade, medija, političkih partija i nezavisnih institucija.\nREKOMsuočavanje s prošlošćuCGO\n23.01. 17:28 h\t171\t51722


Bezbedonosna kultura za LGBT mlade – Optimist LGBT+ magazin\nJedan od najveći problema LGBT osoba u Srbiji i dalje je nasilje. Kada je nasilje u pitanju, poslednje istraživanje na ovu temu uradili su Asocijacija DUGA Šabac i Centar za socijalni rad „Sveti Sava“ Niš. Na teritoriji Niša u toku trajanja istraživanja, urađeno je sedamdeset intervjua sa LGBT osobama. To istraživanje pokazalo je da je 64.3% LGBT osoba doživelo neki vid nasilja, dominantno je psihološko nasilje u 47.4% slučajeva, ali odmah iza njega sledi fizičko u 39,5% slučajeva, još više zabrinjava činjenica da 32,5% LGBT osoba kontinuirano više godina doživljava nasilje. Kada je reč o počiniocima nasilja ispitanici su naveli da u 40% slučajeva nasilje doživljavaju od najuže porodice, odnosno, oca, majke, braće i sestara, a u 32% od poznatih počinioca i to: kolega na poslu i fakultetu, drugara u školi, komšija, prijatelja ili rođaka, tek 20% LGBT osoba nasilje doživljava od nepoznatog počinioca. Kada pogledamo ove podatke, jasno nam je da je najveći problem LGBT osoba u Srbiji porodično nasilje, koje za svakog bez obzira na seksualnu orijentaciju ili rodni identitet ostavlja duboke i dugoročne posledice. Kada je reč o prijavljivanju nasilja, samo je 8,6% ispitanika nasilje nekome prijavilo, a samo 2,1% je kao uzrok nasilja navelo svoju seksualnu orijentaciju ili rodni identitet. U Srbiji je 2013. godine u Krivični zakonik uveden i član 54a koji kaže: „Ako je krivično delo učinjeno iz mržnje zbog pripadnosti rasi i veroispovesti, nacionalne ili etničke pripadnosti, pola, seksualne orijentacije ili rodnog identiteta drugog lica, tu okolnost sud će ceniti kao otežavajuću okolnost, osim ako ona nije propisana kao obeležje krivičnog dela“. Do sada po ovom članu u Srbiji nije doneta nijedna presuda.\nBaš zbog velikih bezbednosnih izazova LGBT populacije, Asocijaciju DUGA je ove godine drugi put podržala Misija OEBS-a u Srbiji sa projektom čije se aktivnosti svode na prevenciju nasilja, naročito kod mladih LGBT osoba. Priručnik „Bezbednosna kultura za LGBT mlade“ sadrži sve što je neophodno da se nasilje ili diskriminacija prepoznaju, da se prepozna čak i naznaka istih i što je najbitnije sadrži jasne smernice, kako bi mogli da ih preveniramo. Posebno smo razdvojili: fizičku, ekonomsku i zdravstvenu bezbednost. A potom smo recimo fizičku bezbednost po oblastima podelili u odnosu na mesto gde se dešava, recimo: ulica, klub, „gej kruzig“, digitalne mreže, porodica, škola, posao… Pitanje ekonomske bezbednosti je takođe jako bitno za LGBT populaciju, obzirom da najviše nasilja LGBT osobe dožive baš od strane porodica, a jedno od najdominantnijih vrsta porodičnog nasilja pored psihološkog je i ekonomsko. Veoma često su LGBT osobe zbog svoje seksualne orijentacije ili rodnog identiteta uskraćene od strane roditelja za školovanje, ali veoma često i same sebe ograničavaju u izboru budućeg zanimanja ili čak uopšte ne izlaze na tržište rada, plašeći se da će u radnom kolektivu saznati za njihovu seksualnu orijentaciju. Kada je zdravstvena bezbednost u pitanju, posebno smo se osvrnuli na HIV i polno prenosive infekcije, ali i na psihološku bezbednost i druge zdravstvene probleme koji češće pogađaju LGBT osobe, baš zbog kontinuiranog stresa i stalne izloženosti pretnjama nasiljem. Pošto jako mali broj LGBT osoba poznaje nadležnosti institucija, a ni opšta populacija se ne može pohvaliti sa nekim zavidnim znanjem u priručniku smo predstavili i nadležnosti institucija, ali i šta je potrebno raditi ako se nasilje ili diskriminacija dese, koje su to zapravo procedure prijave.\nČITAJTE: Gej izbeglica u Beogradu\nPriručnik je napisan na osnovu ličnih iskustava tima Asocijacije DUGA u radu sa LGBT osobama žrtvama nasilja i diskriminacije, realizovane su i fokus grupe sa LGBT osobama u cilju utvrđivanja njihovih potreba i viđenja bezbednosti, a posebnu zahvalnost dugujemo i stručnim radnicama sistema socijalne zaštite i službenicima policije koji su nam pomogli.\nIzveštaji Centra za istraživanje javnih politika: „LGBT populacija i reforma sektora bezbednosti“ i „Kako reforma sektora bezbednosti utiče na ljudsku bezbednost u Srbiji, Ponovna procena uticaja reforme sektora bezbednosti na LGBT populaciju“ pokazuju da LGBT osobe, naročito LGBT mladi ne veruju dovoljno institucijama, a samim tim i ne traže zaštitu od njih. Shodno tome, potrebno ih je osnažiti da se brinu o sebi, pre nego što budu dovoljno osnaženi da zaštitu traže od sektora bezbednosti. Ovaj projekat bi trebalo da podigne znanje i veštine mladih LGBT osoba, da same preveniraju mogućnost da dožive nasilje i to primenom bezbednosne kulture.\nPod bezbednosnom kulturom podrazumevamo bezbednosnu aktivnost koja izražava spremnost delovanja i ponašanja u skladu sa stečenim znanjima i veštinama, kao i u skladu sa prihvaćenim vrednosnim stavovima. Ogleda se u prepoznavanju opasnosti, reagovanju na njih izbegavanjem opasnosti, otklanjanjem opasnosti ili upućivanjem na one subjekte koji će profesionalno reagovati i sačuvati ugrožene vrednosti. Bezbednosna kultura predstavlja skup usvojenih stavova, znanja, veština i pravila iz oblasti bezbednosti, ispoljenih kao ponašanje i proces, o potrebi, načinima i sredstvima zaštite ličnih, društvenih i međunarodnih vrednosti od svih izvora, oblika i nosilaca ugrožavanja, bez obzira na mesto ili vreme njihovog ispoljavanja. Naravno, mi ćemo u ovom priručniku govoriti samo o ličnoj bezbednosti.\nDrugi deo projekta podrazumeva interaktivne radionice sa LGBT mladima u 10 gradova Srbije i promociju priručnika. Promocija priručnika će biti u Šapcu, Beogradu, Novom Sadu, Nišu, Kragujevcu, Subotici, Kruševcu, Novom Pazaru, Užicu i Zaječaru. Svako ko želi da se prijavi za radionice i tako više sazna o priručniku može to uraditi preko kontakata Asocijacije DUGA koje može naći na sajtu asocijacijaduga.org.rs a sam priručnik takođe može pogledati i pročitati na sajtu. Radionice će se realizovati u periodu septembar, oktobar i novembar 2017. godine.\nČITAJTE: Srbija ima gej prava ako imaš moć\nPiše: Asocijacija Duga


Večeras počinje osmi Sarajevo Beer Festival – FENA-BIZ\nHome Uncategorized Večeras počinje osmi Sarajevo Beer Festival\nSARAJEVO, 13. juna (FENA) – Jedan od najznačajnijih muzičkih događaja u BiH – 8. haloo Sarajevo Beer Festival počet će večeras, a do 15. juna posjetioci će moći uživati u koncertima domaćih i regionalnih zvijezda, kao i raznovrsnoj ponudi piva.\nFestival će biti održan na parkingu ispred Olimpijske dvorane Zetra u Sarajevu, gdje će ulaz do 18 sati biti besplatan.\nU tri dana festivala bit će održani brojni koncerti, a prvu noć nastupit će Vojko V, Brkovi i Magnifico. Za dobru atmosferu drugog dana, 14. juna zaduženi su Frenkie, Kontra, Indigo, Kojoti i Rambo Amadeus. Subota, 15. juni rezervisana je za publiku koja sluša Mostar Sevdah Reunion i Harisa Džinovića.\nOsmi haloo Sarajevo Beer Festival ove godine uvrstio je i nastupe dva mlada sarajevska benda Pank Flojd i Jindas.\n– S obzirom na to da je Beer Festival jedan od najvećih festivala u BiH, imamo želju ali i obavezu da motivišemo mlade muzičare da rade na autorskim stvarima – rekla je glasnogovornica Sarajevo Beer Festivala Danira Kostić.\nTradicionalno, Sarajevo Beer Festival provodi i brojne društveno-odgovorne kampanje i akcije koje posjetiocima omogućavaju ugodan boravak na festivalu. U saradnji sa Ministarstvom unutrašnjih poslova Kantona Sarajevo, bit će realizirana društveno odgovorna kampanja “Ako si pio, ne vozi”, čime se želi podići svijest vozača, posebno mladih, o rizicima vožnje pod dejstvom alkohola.\nSa ciljem promocije odgovorne konzumacije alkohola tokom Festivala kompanija INA i Energopetrol osigurale su besplatan i siguran gradski prevoz za dolazak na festival i povratak kući. Polazna stanica za autobuse će biti na INA Stup benzinska pumpa u 18 sati, vozit će prema Vijećnici, pored Centralne banke do Olimpijske dvorane Zetra. Class Plus bus zaustavljat će se na autobuskim stajalištima i na benzinskoj pumpi Energopetrol na Čengić vili.\nSarajevski festival piva je i u znaku odgovornog odnosa prema okolišu, u saradnji sa ministrom komunalne privrede i infrastrukture KS-a Srđanom Mandićem i KJKP RAD bit će organizovana akcija prikupljanja i recikliranja plastičnih čaša koje se koriste na festivalu.\nPosjetioci će od 16 do 19 sati imati priliku da se takmiče u beerpongu, društvenoj igri Jenga za pivopije, ali i u tenisu bez reketa tačnije “nogotenisu”, na teniskom terenu dizajniranom samo za 8 haloo Sarajevo Beer Festival. Ove godine bit će održano i takmičenje u XXL stolnom fudbalu. Gigantski stol je također namjenski izrađen za 8. haloo Sarajevo Beer Festival, veličine 65 m2, a u njemu će se takmičiti dva fudbalska tima sa po šest igrača, saopćili su organizatori.\nĆulum: MUPRS-a će i s više pripadnika pomoći Graničnoj policiji BiH u zadržavanju migranata


POPOVIĆ: PRVIH 40.000 VAKCINA „SPUTNJIK VE“ DOPREMLJENO U SRBIJU\nBEOGRAD, 29. januara 2021 - U Srbiju je jutros stiglo 40.000 doza ruske vakicne “Sputnjik V” - 20.000 doza prve i 20.000 doza druge komponente cepiva, rekao je ministar za inovacije i tehnološki razvoj Nenad Popović. Popović je za Tanjug …\nPopović: Đukanovićev napad na Srbiju očajnički potez propale politike mržnje i podela, verujem u bolje i zdravije odnose Srbije i Crne Gore\nMilo Đukanović, isfrustriran porazom na izborima, ponovo napada Srbiju i Srpsku pravoslavnu crkvu. Odbačen od svojih mentora koji su godinama tolerisali njegovu autokratsku vlast i kriminal, sada pokušava da novim napadima na Srbiju dodatno podeli crnogorsko društvo i da pokuša …\nPolitički gubitnik i ratni zločinac, Ramuš Haradinaj, suočen sa optužbama za najmonstruoznije zločine nad srpskim narodom, želi da se vrati sa margine u politički život, besno napadajući ekstremističkim stavovima Srbiju i njenog predsednika Aleksandra Vučića. U odsustvu bilo kakve ideje …\n„Nedavno je završen hram Svetog Save, najlepši hram na svetu, za nekoliko dana će biti otkriven veličanstveni spomenik Stefanu Nemanji, drugom osnivaču manastira Hilandar i izuzetno je važno da pred izazovima koji nas očekuju u ovoj teškoj godini, sačuvamo nacionalno …\nMinistar za inovacije i tehnološki razvoj Nenad Popović posetio je danas proizvodne kapacitete najvećeg ruskog proizvođača vakcine ”Sputnjik Ve”, organizaciju Generium u Vladimirskoj oblasti u Rusiji, i tom prilikom poručio da su započeli zvanični razgovori o proizvodnji ove vakcine na …\nMinistar zadužen za inovacije i tehnološki razvoj Nenad Popović ocenio je danas da poseta predsednika Aleksandra Vučića Hilandaru u ovom trenutku ima vseliku simboliku i nosi važnu poruku. Popović je za tv "Prva" istakao da to što je do Vučićeve …\nNarodnjaci su danas na Badnji dan, tradicionalno uz poštovanje običaja i pravoslavne vere, uneli Badnjak u prostorije partije GO Novi Sad. Badnjak je uneo predsednik GO Novi Sad Srpske narodne partije Bojan Lončar, a nakon unošenja Badnjaka lomljena je i …


Štampa knjiga-Štampa udžbenika-Štampa manjih tiraža - Digitalna Štampa Beograd Flash Copy\nŠtampa knjiga u malim tiražima i koričenje\nŠtampa i koričenje udžbenika u malim tiražima\nŠtampa knjiga u malim tiražima\nŠtampa knjiga u manjim tiražima je veoma tražena usluga posebno u slučajevima kada se radi o knjigama pisaca koji žele da urade pretpromociju svojih radova. Često se javlja i potreba za šrampom kjniga u manjim tiražima i u slučajevima kada je već izdata knjiga rasprodata, a do nje nisu uspeli da dođu svi zainteresovani čitaoci.\nPisci knjiga često koriste štampu knjiga u manjim tiražima i kada žele da knjigu dobiju neki od njihovih prijatelja ili obožavalaca pre štampe velikih tiraža.\nBez obzira na razlog za štampu knjiga u malim tiražima, štamparija Flash Copy stoji na raspolaganju svim zainteresovanima za ovu vrstu usluge.\nPomenućemo i mogućnost štampe knjiga u malim tiražima i za škole stranih jezika u kojima se koriste specifični sistemi nastave i koriste knjige koje se razlikuju od standarda.\nŠtampa udžbenika u malim tiražima\nKao u slučaju štampe knjiga u malim tiražima, postoji potreba za štampom udžbenika u malim tiražima. Iz iskustva dolazimo do zaključka da se udžbenici u malim tiražima pretežno štampaju za kurseve i radionice i to uglavnom udžbenici za škole jezika, udžbenici za specijalizovane kurseve sa manjim brojem polaznika i slično.\nU štampariji Flash Copy može štampati i radne sveske za kurseve takođe u manjim tiražima.\nPosebne uslove možemo ponuditi školama, organizatorima specijalizovanih kurseva i radionica koji imaju česte potrebe za štampom istih ili različitih udžbenika u manjim tiražima.\nPovezivanje i koričenje knjiga i udžbenika\nOsim štampe Flash Copy štamparija može ponuditi i uslugu povezivanja ili koričenja odštampanih knjiga i udžbenika. Koričenje može biti mekim ili tvrdim povezom, a kvalitet korica možete sami izabrati. Ova usluga je naravno samo mogućnost, a izbor je na vama.\nCena štampe knjiga i udžbenika u malim tiražima\nCena štampe knjiga i udžbenika se određuje na osnovu nekoliko faktora i može se puno razlikovati u različitim slučajevima. Za cenu štampe i usluge koričenja molimo kontaktirajte nas pomoću podataka na stranici KONTAKT.


Žuta štampa: Ljubavno gnezdo poznatog para: Gudelj uselio Anastasiju u svoju luksuznu vilu - BalkaniYUm.TV '); } //]]>\nLjubav Anastasije Ražnatović i Nemanje Gudelj više nije tajna\nAnastasija Ražnatović ovih dana boravi u Španiji. Lepa Cecina Ćerka uživa s porodicom svog novog dečka, fudbalskog reprezentativca a sada je sitgla i diskretna potvrda njihove ljubavi i to upravo od Anastasije.\nMlada zvezda koja se trenutno nalazi u Sevilji bodrila je svog dečka s tribina a društvo joj je pravila njegova majka Olivera koja je oduševljena novom snajom. Potez Anastasije Ražnatović oduševio je Nemanju koja mu je sve vreme pružala podršku, ali i mnogobrojne fanove koji su oduševljeni što je Anastasija konačno uoplovila u novu romansu.Vreme koje provode u Španiji u potpunosti posvećuju jedno drugom a mnogi su primetili da Anastasija objavljuje slike iz Nemanjine luksuzne vile. Čini se da je porodica Gudelj toliko zavolela Anastasiju da joj nisu dovolili da sama odseda sama u hotelu. Dobro je poznato da su je mama Olivera i Nemanjina sestra odlično prihvatile a sad je stigla i potvrda da je i brat Nemanje Gudelj Dragi Gudelj takođe oberučke prihvatio Anstasiju.\nJutros je na „Instagramu“ osvanuo i video gde njih dvoje zajedno piju kafu. Dragi Gudelj, mlađi brat Nemanje Gudelj, takođe je fudbaler i igra za španski fudbalski klub Kordoba i u odličnim je odnosima s Cecinom ćerkom.Kako su preneli domaći mediji, Anastasija i Nemanja su se već dogovorili da je dolazeć praznik Usrks idealna prilika da naprave pauzu i vreme provedu sa Cecom, bratom Veljkom i ostatkom njene porodice.\n– Anastasija i Nemanja se ne odvajaju otkako su se upoznali, a za njihovu vezu su znali samo porodica i najbliži prijatelji. Svi u njegovoj porodici su se obradovali kad su čuli da je s Cecinom ćerkom, već su je upoznali, bila je kod njega nekoliko puta, ali on zbog fudbala nije mogao da ode kod njenih. Pričali su pre nekoliko dana da bi se organizovali oko toga šta će za praznike, pa je i on rekao da je isto razmišljao kao Anastasija i da je najpametnije da za Vaskrs svi budu zajedno – priča izvor i otkriva da se Ceca raduje upoznavaju s obzirom na to da sportista prilikom posete Beograda nije imao vremena da ode u vilu u Ljutice Bogdana:– Ceca dosad nije imala prilike da upozna Gudelja. Nemanja je bio dva puta u Srbiji zbog Anastasije u prethodnih nekoliko nedelja, ali nije imao vremena da poseti Ražnatoviće. Kako su razdvojeni zbog njegovog angažmana u Sevilji, žele da svaki sat zajedničkog vremena iskoriste da budu sami. Ceca bi volela da što pre upozna Nemanju, čula je sve najbolje o njemu jer joj se Anastasija uvek poverava, pa je pitala i šta misli o tome da se za praznik svi okupe.\n– Iako im je veza na početku, imaju brojne planove za naredni period. U planu je zajedničko putovanje, a Anastasija se s njegovom sestrom Vanjom non-stop čuje, super se slažu. Anastasija je trenutno kod Nemanje u Španiji, tako da svaki trenutak koriste da uživaju nasamo i s prijateljima, pa svakodnevno obilaze restorane i razna VIP mesta – priča izvor.


Kažnjeno 20 vozača – inmedia.ba\n0 18 Septembra, 2012 17:00\nPripadnici Policijske stanice Sanski Most jučer su na osnovu mjesečnog plana u vremenu od 9 do 13 sati sproveli još jednu pojačanu kontrolu učesnika u saobraćaj.\nUčestovale su četiri motorizovane patrole i policajci pozornici koji su akciju sproveli na magistalnom putu M – 15 na dionici Novo Naselje – Šejkovača, zatim na regionalnom putu R – 405 na dionici Pobriježje – Lušci Palanka, kao i na području užeg dijela grada. Akcenat je ovaj put dat na kontrolu tehničke ispravnosti motornih vozila, kontrolu upravljanja ne registrovanim motornim vozilom, zatim na kontrolu prevoza putnika u motornom vozilu, te kontrolu mopeda i motocikla, kao i druge prekršaje.\nKako se navodi u Izvještaju sprovedene akcije, ukupno je kontrolisano 67 vozača i vozila, pregledana su 54 vozila, upozoreno je 7 vozača, legitimisana su 4 lica, a jedno vozilo i vozač su isključeni iz saobraćaja. Zbog počinjenih prekršaja koji su uočeni tokom pojačane kontrole saobraćaja, ukupno je uručeno 20 prekršajnih naloga. Od tog broja deset se odnosi na prekršaje neposjedovanje opreme u vozilu i tehničke ispravnosti motornih vozila, 3 naloga su uručena zbog prekršaja nepoštivanje saobraćajnih znakova, zatim 3 naloga zbog prekoračenja dozvoljene brzine, te 4 naloga iz ostalih prekršaja Zakona o sigurnosti saobraćaja.\nKako su nas informisali iz Policijske stanice Sanski Most, akcije pojačane kontrole saobraćaja će se sprovoditi i u narednom periodu, a u cilju poboljšanja stanja u oblasti sigurnosti saobraćaja na cestama na cijelom području sanske općine. Naglašava se, da će policija i dalje poduzimati niz aktivnosti u okviru svoje nadležnosti kako bi se školarcima obezbijedila veća sigurnost na ulicama i pješačkim prelazima, na njihovom putu do i od škole. U blizini škola će se i u narednom periodu pojačati aktivnosti na kontroli i regulisanju saobraćaja.\nPonovo je upućen apel vozačima da vožnju prilagode stanju i uslovima puta kao i da poštuju saobraćajne propise kako bi izbjegli mogućnost ugrožavanja svog ili tuđeg života.


30. May 2020 1591\nTransparency international u Bosni i Hercegovini (TI BiH) podnio je krivičnu prijavu Okružnom javnom tužilaštvu Banja Luka protiv rukovodstva Instituta za javno zdravstvo RS zbog spornih nabavki medicinske opreme od nekvalifikovanih ponuđača.\nInstitut je tokom aprila ove godine putem pregovaračkog postupka nabavljao medicinske zaštitne maske od firme Procontrol iz Banjaluke\nkoja se bavi arhitektonskom i inžinjerskom djelatnošću, kao i medicinsku zaštitnu opremu od turističke agencije Travel4Fun.\n“Ni jedna ni druga firma nemaju dozvolu za promet medicinskim sredstvima, iako se takav uslov tražio tenderskom dokumentacijom koju je Institut dostavio TIBIH. Bez obzira na ove uslove, Institut je na tri odvojena pregovaračka postupka pozvao nekvalifikovane ponuđače, zbog čega postoji osnov sumnje da su time počinjena krivična djela Nezakonito davanje pogodnosti privrednim subjektima i Nesavjestan rad u službi”, saopšteno je iz TI BiH.\nInstitut je početkom aprila dodijelio dva ugovora firmi Procontrol za nabavku zaštitnih maski i zaštitnih odijela – jedan vrijedan 345.000, a drugi 1,65 miliona KM bez PDV-a. U oba postupka uslovi su bili da je ponuđač registrovan za obavljanje djelatnosti, kao i to da ima dozvolu Agencije za lijekove BIH.\n“Pozvan je samo ovaj ponuđač, iako nije imao dozvolu te Agencije, a Zakon o javnim nabavkama jasno propisuje da je poziv mogao biti upućen samo kvalifikovanom ponuđaču i da se uslovi moraju unaprijed utvrditi. Oba ugovora su dodjeljena firmi Procontrol, a o tome je na portalu Agencije za javne nabavke objavljeno obavještenje 6. aprila. U međuvremenu jedan ugovor od 1,65 miliona je raskinut uz obrazloženje da „Procontrol nije ispoštovao rok isporuke“. Vlasnik Procontrol d.o.o. jedan je od suvlasnika kompanije „MMSCODE“ koja dobija milionske poslove u Republici Srpskoj iz oblasti softverskih usluga, a jedan od skorijih ugovora je nabavka radara za potrebe MUP-a RS vrijedna 10 miliona KM”, istakli su u TI BiH.\nDodaju da je, u gotovo istom slučaju, krivična prijava podnesna i zbog sklapanja ugovora vrijednog 2,38 miliona KM o nabavci medicinske zaštitne opreme sa turističkom agencijom Travel4Fun.\n“Tenderskom dokumentacijom koja je u posjedu TI BIH takođe je traženo da ponuđač bude registrovan za tu djelatnost i da posjeduje dozvolu Agencije za lijekove BIH. TI BIH je od Agencije za lijekove dobio zvaničnu potvrdu da Travel4fun nema dozvolu za promet medicinskim sredstvima, ali je ovoj firmi ipak dodijeljen ugovor, o čemu je objavljeno obavještenje na portalu javnih nabavki 29. aprila ove godine. Iz Instituta su naknadno saopštili da je Travel4Fun bio dio grupe ponuđača sa firmom Promeding d.o.o. iz Laktaša koja ima dozvolu Agencije, ali ona se ne pominje u obavještenju Instituta na portalu javnih nabavki. O tome je objavljena i odluka na sajtu Instituta iz koje je vidljivo da je postupanje Instituta bilo nezakonito”, navode u TI BIH.\nDodaju da se u dokumentu navodi da je poziv za učešće u ovom postupku upućen samo nekvalifikovanom ponuđaču Travel4Fun, a da se na sastanku o uslovima ponude 10. aprila pojavila i firma Promeding.\nČlan 28. Zakona o javnim nabavkama izričito zabranjuje ovakvo postupanje, jer se na pregovore pozivaju isključivo ponuđači za koje se prethodno utvrdi da ispunjavaju uslove, pa njihovo pojavljivanje sa firmom koja je možda ispunjavala uslove u tom trenutku nema značaj u ovom slučaju.\n“Štaviše, indikativno je da se Promeding d.o.o. ne pominje u odlukama objavljenim na portalu javnih nabavki iz kojih je javnost i saznala za ove slučajeve, zbog čega postoji sumnja da je naknadno navedena kako bi se opravdalo zaključivanje ovih ugovora, na šta je TI BiH takođe ukazao u krivičnoj prijavi”, zaključuju se u saopštenju TI BiH.\nTagovi: TI BiH Institut za javno zdravstvo RS\nTeslić: Izrada projekta za zamjenu glavnog azbestno-cementnog voda\nFinansiranje projekata organizacija civilnog društva


Od uvoza se odustalo jer je proizvodnja odlična na kopovima uglja i u termoelektranama. Značajno je poboljšana i hidrologija, koja je povećala proizvodnju u protočnim hidroelektranama. U narednom periodu biće oporavljene rezerve vode u akumulacionim jezerima i na deponijama uglja. Poboljšanju elektroenergetske situacije pomoglo je i toplije vreme, što je smanjilo i potrošnju električne energije.\nU EPS-u kažu da su na uvozu struje ove godine uštedeli 45 miliona evra. Godišnji uvoz EPS je uspeo da svede na oko 616 miliona kilovat-časova u vrednosti od oko 40 miliona evra. Uvoz je samo 58 odsto od onoga što je bilo planirano, čime je smanjen trošak u poslovanju za čitavih 45 miliona evra.


Vesti online / Vesti / Srbija / I Velja odlučio: Na izbore sa naprednjacima\nI Velja odlučio: Na izbore sa naprednjacima\nNova Srbija potpisaće tokom predstojećeg vikenda koalicioni sporazum o zajedničkom nastuputu na vanrednim parlamentarnim izborima sa Srpskom naprednom strankom, najavio je predsednik NS Velimir Ilić.\nI Nova Srbija uz SNS: Velimir Ilić\n- Razgovarali smo o predizbornoj koaliciji i tokom vikenda ćemo potpisati koalicioni sporazum - rekao je Ilić novinarima na obeležavanju stranačke slave, kojoj su prisustvovali i potpredsednici SNS Nebojša Stefanović i Bratislav Gašić.\nUpitan da li je bilo reči o raspodeli mandata, Ilić je odgovorio da će "sve biti potpisano za vikend".\nIlić je rekao da je NS stranka nacionalnog centra koja postoji 18 godina i koja se "bori da pruži doprinos razvoju Srbije".\nKrka ostavio Dačića, hoće pod vođine skute\nSRBIJA Ilić: Vučić "potpisao" da Kosovo dobija stolicu u UN\nSRBIJA Strane agencije: Vučić ostaje premijer Srbije\nSRBIJA Šešelj poručuje: Toma me nije zvao, a kad pozove...\nPetak 26.02.2016. 19:25\nVelja je od uvek radio za druge i na stetu Srbiji, setite se smo njegovog interviua, o prebacivanju para iz Madjarske u Srbiju. Za finansiranje demonstracija. I jos se ne stidi svoje sramote....?\nPetak 26.02.2016. 20:21\nPa ne moze bre dronjak da okrpi jos veci dronjak, koliko god se ovakvi udruzivali. Kad nije bilo struje trebala je vatra da gori a ne "demokratija" da se uvodi.


RTS :: Redžepi šalje specijalce preko Ibra\nPolitika Redžepi šalje specijalce preko Ibra\npetak, 09. jul 2010, 12:11 -> 22:35\nMinistar unutrašnjih poslova Kosova Bajram Redžepi najavio da će “uspostaviti red” u Kosovskoj Mitrovici, kao i da će radi ostvarivanja tog cilja poslati specijalne policijske jedinice u severni, srpski deo grada.\n"U okviru specijalne jedinice ima i srpskih policajaca. Biće poslati tamo da reaguju, da se ne bi pomislilo da su te jedinice protiv srpske zajednice. Zadatak će im biti da pomognu u uspostavljanju reda i zakona i ukoliko se ukaže potreba za njihovom pomoći, imaće pravo da idu do Leposavića, do granice", rekao je Redžepi i obećao da će uspostaviti red i u Mitrovici.\nNajava nekadašnjeg premijera Kosova i gradonačlenika južnog dela Mitrovice usledila je svega dva dana pošto su članice Saveta bezbednosti UN, na vanrednoj sednici posvećenoj stanju na severu Kosova, pozvale sve strane da se uzdrže od provokativnih akcija.\nSednica najmoćnijeg tela svetske organizacije sazvana je posle serije incidenata u kojima je jedna osoba poginula, a više od deset ranjeno, uključujući i funkcionera Samostalno liberalne stranke i poslanika u Skupštini Kosova Petra Miletića.\n(subota, 10. jul 2010, 05:01) - anonymous [neregistrovani]\n(petak, 09. jul 2010, 16:45) - anonymous [neregistrovani]\n(petak, 09. jul 2010, 14:13) - anonymous [neregistrovani]\n(petak, 09. jul 2010, 13:41) - anonymous [neregistrovani]\n(petak, 09. jul 2010, 13:11) - sami [neregistrovani]\n(petak, 09. jul 2010, 12:43) - anonymous [neregistrovani]\nAna Brnabić u Davosu sa predstavnicima međunarodnih kompanija


► U saobraćajnoj nesreći u Velikoj Moštanici muškarac teško povređen\nU saobraćajnoj nesreći koja se dogodila noćas u Velikoj Moštanici povređene su dve osobe, od kojih jedna teže.\nPortparolka Hitne pomoći Nada Macura rekla je agenciji Beta da se automobil posle nesreće zapalio i da je muškarac (20) uz asistenciju vatrogasaca izvučen iz zapaljenog automobila.\nOn je prevezen na reanimaciju Urgentnog centra, rekla je Macura.\nMacura je rekla da se nesreća dogodila u 00.22 i dodala da su na lice mesta izašle dve ekipe lekara Hitne pomoći i da je druga ekipa zbrinula žensku osobu (20).\nNa mesto udesa izašla je i policija.\n"Hitna pomoć imala je noćas 132 intervencije od kojih je 23 bilo na javnom mestu", kazala je Macura.\nOna je kazala da su svi hronični bolesnici "u pogoršanju", kao i da je bilo više poziva zbog alkoholisanih stanja.


Prodaja Samsung i Xiaomi pametnih telefona raste na evropskom tržištu\nKompanija Canalys donosi izvještaj o stanju na tržištu pametnih telefona u drugom kvartalu ove godine, s posebnim osvrtom na evropsko tržište.\nOno prema Canalysu stagnira, izuzev kompanja Samsung i Xiaomi koje beleže rast isporuka pametnih telefona. Vodeći Samsung je tako tokom drugog kvartala isporučio 18,3 miliona pametnih telefona u odnosu na prošlogodiišnjih 15,3 miliona isporučenih pametnih telefona (rast od 20%).\nZa uspeh i rast tržišnog udela južnokorejske kompanije s prošlogodišnjih 33,9 na 40,6% posebno je zaslužna njihova obnovljena Galaxy A serija pametnih telefona (modeli Galaxy A10, Galaxy A20e, Galaxy A40 i Galaxy A50 kao model s najviše isporučenih primeraka na evropskom tržištu).\nIako se nalazi na četvrtom mjestu u Evropi, Xiaomi također beleeži uspeh što se tiče isporuka, isporučeno je 4,3 miliona pametnih telefona što je rast od 48% na godišnjem nivou, pa je ostvaren tržišni udeo od 9,6%.\nNa drugom i trećem mestu na evropskom tržištu pametnih telefona nalaze se kompanije Huavej i Epl koje su zabeležile pad isporuka na godišnjem nivou od 16 odnosno 17%. Huavej je ostvario tržišni udeo od 18,8%, dok je Epl imao tržišni udeo od 14,1%.


nedelja, 07 novembar 2021 18:48\nZavršnica 52. lutkarskih Susreta u našem pozorištu bila je izuzetno raspevana.\nNakon uručenja nagrada laureatima i pozdravne reči direktora Mihajla Nestorovića, na scenu su izašli glumci iz Banjaluke koji su izveli snovidljivu priču o vuku što miriše na bobice. U raskošnoj scenografiji zablistala je maštovita glumačka igra.\nFinale večeri ušuškalo se u hol pozorišta, gde je goste dočekala prva glumačko-muzička liga Pozorišta mladih: Danilo Milovanović, Aleksa Ilić i Kristina Savkov, pojačani muzičarima Savom Kostićem i laureatom Susreta za najbolju muziku Lazarom Novkovim, izvodeći hitove iz filmova koje volimo, podigli su atmosferu do usijanja.\nZahvaljujemo se prijateljima 52. Susreta:\n"Stamevski Moj slatkiš", "Explore Novi Sad", "RTV", "Turistička organizacija Novi Sad", "Alexandar Cosmetics", "Cvećara Dragana-s Novi Sad", "GoldyBons", "Labudović NS", i "JP Parking servis Novi Sad".\nČekamo novu priliku za slično druženje...


Svet posle krize: Na Zapadu 100 miliona radnika mora u informatičke klupe - 24sedam Svet posle krize: Na Zapadu 100 miliona radnika mora u informatičke klupe - 24sedam\nSvet posle krize: Na Zapadu 100 miliona radnika mora u informatičke klupe\nPromene koje je pandemija koronavirusa donela na globalnom tržištu rada značiće i da stotinak miliona ljudi u zapadnim državama mora da nađe drugačiji posao\nProcene su da u postkriznom postpandemijskom svetu u zapadnim ekonomijama neće biti radnih mesta u mnogim sektorima u kojima trenutno, više ili manje, radi oko 100 miliona ljudi.\nRojters piše da koronavirus preoblikuje evropsko tržište rada i motiviše deo radnika na promenu zanimanja jer je pitanje je hoće li za njima u bliskoj budućnosti biti potrebe. Ti radnici još nisu bez posla jer evropski model slanja radnika na prisilno odsustvo dok traje zatvaranje privrednih aktivnosti „štiti“ poslove i rezultovao je manjim rastom nezaposlenosti nego u SAD. Međutim, dobar deo radnika pribojava se šta će biti nakon ponovnog otvaranja ekonomije.\nKo ne savlada informatiku…\nProcene konzultantske tvrtke „Mekinsi“ govore da će u razvijenim ekonomijama oko 100 miliona radnika morati da promeni zanimanje u narednih 10 godina. To je 25 odsto više radnika od procena objavljenih pre izbijanja pandemije bolesti kovid-19.\nIzazov predstavlja i veća automatizacija te korišćenje interneta u radu što znači da će radnici morati da unaprede svoje postojeće informatičke veštine brzinom koja u prošlosti još nije zabeležena, prenosi „Poslovni dnevnik“.\nU tom kontekstu u većoj su prednosti zaposleni jer imaju pristup internim edukacijama unutar kompanija u kojim rade. Češka konfederacija poslodavaca i poslovnih udruženja očekuje da će broj polaznika kurseva prekvalifikacije samo ove godine skočiti za 10 puta.\n“Potreba za prekvalifikacijom će rasti jer pandemija ubrzava potrebu kompanija na prilagođavanjem”, pojašnjava Jan Visner, predsednik tog udruženja. Slabije obrazovani radnici te oni koji rade u sektorima posebno pogođenim pandemijom, poput ugostiteljstva, često nisu preterano zastupljeni među polaznicima prekvalifikacija, naglašava Barbara Gerstenberger, direktorka odeljenja za rad u dablinskoj organizaciji „Jurofaund“ koja se bavi poboljšanjem životnih i radnih uslova u Evropskoj uniji.\nIz tog će razloga mladi i žene značajno više osećati negativni uticaj promena na tržištu rada koje je donela pandemija, dodaje Gerstenberger. To znači da će im ponovni ulazak na tržište rada biti otežan zbog potencijalnog nedostatka novih veština.\n– Dodavanje novih veština i prekvalifikacija je isključivo na njima, a to će voditi do dugoročnih posledica – smatra Gerstenberger.\nKompanije generator obrazovanja\nEkonomski gledano, mnogo je toga na kocki. Naime, države koje će biti u mogućnosti da bolje upravljaju ovom promenom mogle bi zadobiti konkurentnu prednost nad ostalima.\nEnco Veber, stručnjak za tržište rada u nemačkom tink-tenku IAB ocenjuje da će najveća evropska ekonomija u relativno dobrom stanju izaći iz korona-krize. Najviše zbog svog uhodanog sistema dodatnog obrazovanja i stručnog osposobljavanja te razrađenog modela obuke unutar kompanija.\nPrivreda i novo “zaključavanje”: Većina će preživeti, ako ne bude policijskog časa\n– Međutim, to funkcioniše ako kompanije ne propadnu i imaju jasan pogled kuda njihovo poslovanje ide. Ako kompanija upadne u probleme, jedna od prvih stvari koje će smanjivati biće stručno osposobljavanje – ističe Veber.\nIAB-ovo istraživanje sprovedeno prošle godine pokazalo je da je samo pet odsto radnika na prisilnom odsustvu u Nemačkoj u nekom programu prekvalifikacije ili stručnog osposobljavanja.\nTo sugeriše da većina kompanija smatra da može nastaviti sa dosadašnjim poslovnim modelom jednom kad kriza prođe, ocenjuju u IAB-u.\nČak i pre kovid-krize, Evropa je zaostajala u digitalnoj ekonomiji. Izveštaj Evropskog suda revizora objavljeno u februaru pokazalo je da trećina radne snage u EU nema čak ni osnovne veštine u tom području. Brisel se nada da će taj deficit ublažiti novac iz 750 milijardi evra vrednog fonda za oporavak.\nOsnovan s ciljem generisanja dodatna dva procentna poena ekonomskog rasta u evrozoni do 2026, jedan od ambicioznih ciljeva fonda jeste i da 120 miliona odraslih Evropljana godišnje pohađa neki oblik celoživotnog obrazovanja.\nGrad dobio dva miliona evra za uređenje fasada: "Nastavljamo sa ulepšavanjem našeg grada"\n#digitalizacija #Ekonomska kriza #Informatika #Nemačka #prekvalifikacija


U Sarajevu sutra međunarodna utrka poštara u brzom hodanju | Face TV\nU Sarajevu sutra međunarodna utrka poštara u brzom hodanju\nGeneralni direktor PTT-a Turske Kenan Bozgeyik rekao je da će u sutrašnjem balkanskom prvenstvu poštara u brzom hodanju učestvovati takmičari iz Bosne i Hercegovine, Turske, Albanije, Rumunije, Makedonije i Slovenije\nGeneralni direktor BH Pošte Mirsad Mujić rekao je kako će na sutrašnjem takmičenju u brzom hodanju u Sarajevu učestvovati takmičari iz šest zemalja jugoistočne Evrope, odnosno više od 120 takmičara u muškoj i ženskoj konkurenciji, prenosi Anadolu Agency (AA).\n- Takmičenje u brzom hodanju za žene biće održano na pet, dok će se muškarci takmičiti na deset hiljada metara -, pojasnio je Mujić u izjavi novinarima u Sarajevu.\nGeneralni direktor PTT-a Turske Kenan Bozgeyik je rekao da će u sutrašnjem balkanskom prvenstvu poštara u brzom hodanju učestvovati takmičari iz Bosne i Hercegovine, Turske, Albanije, Rumunije, Makedonije i Slovenije.\n- Želim samo da kažem da želim da u utrci prijateljstva pobijedi najbolji. To je jedan dio našeg trodnevnog programa tokom boravka u Bosni i Hercegovini -, rekao je Bozgeyik.\nOvogodišnja 47. utrka u brzom hodanju na deset kilometara u muškoj i na pet kilometara u ženskoj konkurenciji, kako je rekao, biće zahtjevna i neizvjesna do samog kraja. Ovo je tradicionalna manifestacija koja datira još iz 1977. godine kao primjer integracije, društvene solidarnosti, baštinjena kulture i tradicije svih zemalja jugoistočne Evrope.\nCilj ovog takmičenja je gajiti dobre odnose među poštanskim operaterima, gajiti sportski duh i njihovu motivaciju. Svakako da je jedan od najvažnijih ciljeva druženje koje može doprinijeti i boljim odnosima u poslovnom segmentu.\nTakmičenje svih ovih godina praktikuje ista pravila učešća – trke individualnih takmičara koje se ogledaju u ženskim i muškim predstavnicima poštanskih operatera, te ekipne nagrade koje dobijaju najbolje rangirane ekipe.


SAJAM ZAVIČAJA PROMOVIŠE VREDNOST ZAJEDNIŠTVA, SARADNJE I RAZVOJA | TV Ars Medija\nPočetna > Kulturna Politika > SAJAM ZAVIČAJA PROMOVIŠE VREDNOST ZAJEDNIŠTVA, SARADNJE I RAZVOJA\nNovi Sad, 6. juni – Potpredsednik Pokrajinske vlade Đorđe Milićević i ministarka trgovine i turizma u Vladi Srpske Dragica Kovač, otvorili su danas u Novom Sadu prvi „Sajam zavičaja – zavičaj kroz privredu, turizam i kulturu“.\nPrvi „Sajam zavičaja“ je okupio sve one koji su već sada nosioci te saradnje i koji, u budućnosti, toj saradnji mogu dati nove oblike, i novu sadržinu. Prema Milićevićevim rečima, među njima su predstavnici privrednih komora Srpske, Banja Luke, Vojvodine, turističkih organizacija Srpske i Vojvodine, Zajedničkog veća opština Vukovara, privrednici iz zemalja regiona. Takođe, ova sajamska manifestacija okupila je oko 50 zavičajnih udruženja, koja prezentuju svoju kulturu, tradiciju i običaje, i svojim delovanjem čine most između Srbije i država iz kojih su se ovde doselili.\n„Naša saradnja je s jedne strane bazirana na zajedničkim emocijama koje reč zavičaj simbolizuje. S druge strane ona mora da bude bazirana i na obostranom interesu“, naveo je Milićević i dodao da taj interes može da se pronađe u zajedničkim poslovnim poduhvatima.\n„Prateći politiku naše države, u kontekstu celokupne brige za naš narod u zemljama u okruženju, i njenog čvrstog opredeljenja, da u tome ne pravi nikakve kompromise, podrška Pokrajinske vlade jeste naše trajno opredeljenje“, naglasio je Milićević i dodao da se kroz pokrajinski Fond za izbegla i raseljena lica u kontinuitetu pomaže onima koji su došli u Srbiju, ali i povratnicima.


Ранка Мишић: Настављамо борбу за повећање плата у Републици Српској - SAVEZ SINDIKATA REPUBLIKE SRPSKE\nNaslovnaAktuelnoRanka Mišić: Nastavljamo borbu za povećanje plata u Republici Srpskoj\n04/10/2019 Aktuelno, Savez sindikata RS, Sve vijesti\nSavez sindikata Republike Srpske, kao većinska reprezentativna sindikalna centrala u Republici Srpskoj, u posljednjih nekoliko mjeseci poveo je ozbiljnu kampanju o potrebi povećanja plata svim radnicima u Republici Srpskoj. Finale kampanje je bila i tripatitna Tematska konferencija „Veće plate i bolji uslovi rada za ostanak radnika u RS“ koja je krajem avgusta održana u Banjaluci. Na Konferenciji je javnosti predstavljen ključni dokument koji pokazuje trenutno stanje u Republici Srpskoj i nudi konkretna rješenja. Ranka Mišić, predsjednica Saveza sindikata Republike Srpske je na današnjoj konferenciji za novinare podsjetila javnost da su u izradi dokumenta učestvovali ekonomisti iz Saveza sindikata, koji se bave finansijskim procjenama, koristeći zvanične podatke Zavoda za statistiku RS i Ministarstva finansija, kao i akademska zajednica. Na osnovu tih procjena je i nastao pomenuti dokument, koji je dostavljen Vladi Republike Srpske, a čiji je osnovni cilj da se uvaže neoborivi argumenti Saveza sindikata da se plate moraju povećati.\n„Nakon Konferencije smo održali niz sastanaka sa ključnim ministrima u Vladi RS i sa predsjednikom Vlade, gdje smo razgovarali kako doći do povećanja plata i kako da povećanje plata bude što pravičnije, da se poveća najniža plata kako bi oni koji imaju najmanje plate zaista i osjetili to povećanje plata i da povećanje plata ne isključuje ni jednu grupaciju. Činjenica je da smo juče mogli čuti stav najveće političke stranke , a ujedno i odgovor na naše zahtjeve.“- rekla je Ranka Mišić.\nSastanak u Savezu sindikata RS sa ministrima u Vladi RS\nPodsjetila je i da je Savez sindikata od Vlade RS tražio i trogodišnji plan povećanja plata, kojim bi bilo predviđeno godišnje povećanje plata u iznosu od najmanje 10%. Savez sindikata je u proteklom periodu insistirao i na tome da najniža plata u RS raste u dva koraka, do kraja ove godine na 550, a u prvom kvartalu iduće godine na 600 maraka. Najniža plata je važna, jer povećanje najniže plate gura rast plata u realnom sektoru. U narednom periodu je u planu da Savez sindikata RS pregovara sa socijalnim partnerima, kako bi pregovarali i o iznosu najniže plate, koji mora biti veći od ponude koju su radnici u RS juče mogli čuti od SNSD-a. Iako je pred Savezom sindikata teška borba, ohrabruje činjenica da se u Republici Srpskoj konačno govori o povećanju plata, na koje je Savez sindikata intezivno ukazivao u posljednje vrijeme.


Kavai Lenard: Uz rame Džordana i Lebrona - Ljudi - Dnevni list Danas\nPočetna » Ljudi » Kavai Lenard: Uz rame Džordana i Lebrona\nPrvi put u istoriji NBA lige šampion je postao klub van teritorije SAD.\n0Piše: Nemanja Marković 15. juna 2019. 13.01 Izmenjeno: 13.02\nFoto: EPA-EFE/ MONICA M DAVEY\nToronto Reptorsi uspeli su da urade nešto što niko pre njih nije u finalu; tri puta zaredom savladali su aktuelne prvake Golden Stejt Voriorse u gostima i tako rezultatom 4:2 u seriji postali šampioni najkvalitetnije košarkaške lige na svetu. Sa 22 poena u šestom meču (četvrtak na petak), Kavai Lenard samo je podvukao crtu iznad fenomenalnih partija u plej-ofu, zaključno sa serijalom za pehar „Lerija O Brajana“ , zbog čega je i proglašen za MVP finala. Drugi put u karijeri, posle 2014. i osvojenog trofeja sa San Antonijom, Lenard je dobio priznanje za najkorisnijeg igrača finalne serije.\nImpozantno zaista deluju podaci vezani za karijeru tihog i povučenog 28-godišnjeg momka iz Kalifornije, koji je dosta toga teškog i tragičnog proživeo u tinejdžerskim danima. Kada je 2014. proglašen za MVP finala, Lenard je postao drugi najmlađi igrač ikada koji je uspeo u tome, odmah posle čuvenog i neponovljivog Medžika Džonsona. Odrastao u porodici sa četiri starije sestre, Lenard je odmalena bio izuzetno vezan za svog oca Marka.\nVeć kao tinejdžer obožavao je da mu pomože u porodičnoj perionici kola, u kojoj se 18. januara 2008. odigrao tragičan događaj koji će u potpunosti uticati na tada 17-godišnjeg mladića. Bez ikakvog razloga, u trenucima kada se, kao i svakog dana, bavio svojim poslom u perionici, napadači su zapucali na Marka Lenarda nanevši mu smrtonosne rane. Kavai je, bez obzira na neopisivu porodičnu tragediju, insistirao na tome da narednog dana odigra meč za svoju srednju školu „Martin Luter King“, međutim, nakon tog događaja još više se povukao u sebe, uglavnom delujući na parketu tiho, ponekad i nezainteresovano. Bez najveće životne podrške, Lenard je sam gradio karijeru, oslonjen na rad, talenat i impozantne fizičke predispozicije.\nI kada se 2011. pojavio u NBA kao „ruki“, Lenard građom i snagom nije mnogo zaostajao za fizički najsnažnijim igračima u ligi. Njegova veličina šaka je verovatno i najveća u konkurenciji bekova, a sposobnost adaptacije impozantna. Od prvog momenta u San Antoniju, čuveni Greg Popovič u njemu je prepoznao budućeg lidera. Aktuelni selektor reprezentacije SAD verovatno je i zbog toga teško doživeo prošlogodišnji trejd sa Torontom, kada je u pravcu Kanade poslao nezadovoljnog Lenarda u zamenu za Demara Derouzna. Kavai je u momentu postao lider; uverio Kajla Laurija da je on taj kod kojeg je lopta kada se odlučuje, a trenera Nika Nursa da ne brine, uprkos tome što će ovog leta postati slobodan agent.\nKakvu je finalnu seriju odigrao možda najbolje ilustruje podatak da je postigao 732 poena. Samo Majkl Džordan sa 759 poena i Lebron Džejms sa 748 poena mogu da se pohvale da su ispred njega na ovoj večnoj listi. Nakon što je drugi put u karijeri podigao trofej za najkorisnijeg košarkaša NBA finala priključio se Karimu Abdulu-Džabaru i Lebronu Džejmsu kao igrač koji je to učinio sa dve različite franšize. Inače, prvi je koji je to učinio u obe konferencije. Rođen je 29. juna 1991. u Kaliforniji, sa devojkom Kišel Šipli ima dvoje dece i ono što je takođe zanimljivo, još od tinejdžerskih dana ima istu frizuru – sa „zalizanim dredovima“.\nKavai Lenard, Ličnost Danas


Vesti online / Vesti / Društvo / Užas u Siriji: Granatirana bolnica, najmanje 20 mrtvih\nUžasne posledice rata: Ceo grad u ruševinama\nVolonteri civilne odbrane u izjavi za AFP tvrde da je među poginulima jedan stomatolog i pet članova jedne porodice, uključujući i dvoje dece.\nAFP izveštava da je među poginulima i jedini pedijatar u istočnim delovima Alepa koji su pod kontrolom pobunjenika.\nSirijska Opservatorija za ljudska prava je saopštila da su napad na bolnicu Al Kuds i obližnju zgradu u četvrti Sukari u istočnom Alepu izvršili "režimski avioni" i da su dvojica čuvara bolnice i lekar među poginulima.\n* Situacija u Siriji se zaoštrava: Opozicija poziva na osvetu\n* Besne sukobi u Alepu, sve više mrtvih\n* Pobunjenici nemilice granatiraju Alepo: Desetine mrtvih, na stotine ranjenih\n* Turci ne miruju: Artiljerijom na Kurde\nSirijska državna agencija SANA je, međutim, za napad okrivila Al Nusra front povezan sa Al Kaidom.\nViše od 270.000 ljudi je poginulo u Siriji, a na milione je bilo primorano da napusti domove od izbijanja sukoba 2011. godine.\nSVET Moskva apeluje: Moramo zaštititi Kurde\nSVET Rusi ponovo na udaru: Granatama na rusku Ambasadu u Damasku


Još jedna grupa volontera, njih 35, okončala je svoj jednogodišnji volonterski staž u Općini Ilidža. Tim povodom 31. januara 2017. godine načelnik Općine Ilidža, prof.dr. Senaid Memić i Dženana Ćenanović, Šef Stručne službe Općinskog načelnika, organizovali su oproštajno druženje sa mladima koji su tokom protekle godine stekli nova, značajna znanja i radno iskustvo.\n"Iskustvo koje ste stekli u Općini je nadam se bila dobra prilika za sticanje novih saznanja, kako bi svoje znanje koje ste stekli na fakultetu, upotpunili u praktičnom smislu i sutra bili konkurentni i spremni da učestvujete na tržištu rada.Nadam se da će ova godina biti urezana doživotno kao pozitivno iskustvo. Moja su vam vrata uvijek otvorena. Život nije lak. Kad ste u nevolji budite ponosni.Strpljenje dovodi do toga da iz svake nevolje možete izaći. A ja sam siguran da ćete vi naći svoju priliku koju morate zgrabiti. Budite jaki kao ljudi i želim vam mnogo sreće" rekao je, između ostalog, načelnik Memić\nBernisa Baljak,dipl. ekonomistica, koja je posljednju godinu provela volontirajući u Mjesnoj zajednici, u ime svih volontera zahvalila se na ukazanoj prilici koju su dobili . Općina Ilidža im je bila godinu dana kuća gdje su dolazili sa osmijehom i gdje su naučili mnogo, rekla je Baljak.


Predsjednik SDA Sulejman Tihić danas je u nastupnu posjetu primio novoimenovanu ambasadoricu Kraljevine Španije u našoj zemlji Mariu Auroru Mejiu Errasquin s kojom je razgovarao o aktualnoj situaciji u Bosni i Hercegovini.\nAmbasadorica Španije još jednom je naglasila interesovanje svoje zemlje za događaje i razvoj situacije u BiH. Pritom je ponovila opredijeljenost Španije da podrži Bosnu i Hercegovinu na njenom euroatlantskom putu.\nImplementacija presude u predmetu Sejdić – Finci, budućnost Distrikta Brčko, Mostar i Srebrenica pitanja su koja je lider SDA označio najvažnijim za Bosnu i Hercegovinu u kontekstku aktualne situacije. Pritom je ponovio stavove SDA, posebno naglašavajući problem lokalnih izbora u Srebrenici. Srebrenica nije samo političko i pravno, već prije svega moralno pitanje kojim ne treba da se bavi samo Bosna i hercegovina, već i cjelokupna međunarodna zajednica, kazao je Tihić.\nKao što je 1995. godine bilo nemoralno i nehumano ponašanje međunarodne zajednice i snaga ujedinjenih nacija u Srebrenici, tako je isto danas nemoralno uskratiti pravo glasa prognanim Srebreničanima i članovima porodica onih koji su 1995.godine pobijeni u genocidu nad bošnjačkim stanovništvom Srebrenice.\nTo znači da bi budući gradonačelnik Srebrenice mogao biti kandidat političkih stranaka koje su sudjelovale u genocidu ili stranaka koje ga negiraju, podržavajući ratne zločine i politiku etničkog čišćenja. A upravo to i jeste cilj aktualne politike iz entiteta RS koja nastoji izbrisati i devalvirati svako sjećanje na genocid. Premda su masovni i brutalni ratni zločini nad nesrpskim stanovništvom počinjeni diljem manjeg bh. entiteta – u Prijedoru, Doboju, Bijeljini, Višegradu, Foči, Rogatici itd., danas tamo nema niti jednoga memorijalnog centra ili komemoracije u znak sjećanja na žrtve jer su gradonačelnici predstavnici politika koje podržavaju zločine, ili su, pak, sudjelovale u njima i danas ih minimiziraju. SDA na to neće pristati i podržat će zahtjeve i inicijative predstavnika porodica žrtava genocida nad Bošnjacima u Srebrenici, rekao je predsjednik SDA prilikom ovog razgovora.


Er Srbija obnavlja letove iz Niša i Kraljeva - JUGPRESS\nU periodu od 16. do 30. juna iz Niša će biti ponovo pokrenute linije do Frankfurta (Han) i Nirnberga, dok će se posle 1.jula leteti i do Hanovera, Salcburga i Tivta.\nObnova letova iz Kraljeva za Beč planirana je od 30. juna 2020.godine. Tačan red letenja i nedeljne frenkfencije biće uskoro objavljen na sajtu www.airserbia.com.\n“Očekujemo da će se nastaviti sa postepenom normalizacijom redovnog avio saobraćaja i vraćanja svih destinacija na našim aerodromima u narednom periodu, i da će pored Er Srbije i WizzAir-a i kompanija Ryanair uskoro početi da leti sa Aerodroma Konstantin Veliki u Nišu”, saopštili su sa niškog aerodroma.\nSa aerodroma kojima upravljaju Aerodromi Srbije podsećaju sve putnike da moraju da se ponašaju i imaju sva neophodna dokumenta u skladu sa pravilima koje su nametnule države ka kojima se obavlja avio saobraćaj.\n“Molimo putnike da se ponašaju odgovorno prilikom boravka na aerodormu, da na aerodrom ne dolaze bez zaštitne maske i da prate uputstva koja su istaknuta u terminalnoj zgradi i koja će dobijati od našeg osoblja. Aerodromi Srbije su preduzeli sve potrebne mere zaštite, kako bi putnici i zaposleni na aerodromu ostali bezbedni tokom boravka i rada”, dodaje se u saopštenju aerodroma Konstantin Veliki.


Terzić: Pobeda za istoriju, nećemo ovde stati - ATA Stars\nTerzić: Pobeda za istoriju, nećemo ovde stati\nHome/cVesti - sportovi/Fudbal/Terzić: Pobeda za istoriju, nećemo ovde stati\nGeneralni direktor Crvene zvezde Zvezdan Terzić ocenio je danas da je pobeda protiv Liverpula istorijska, jer je prva jednog srpskog kluba u Ligi šampiona, ali i poručio da crveno-beli nemaju nameru da se na tome zaustave.\nZvezda je u 4. kolu C grupe elitnog takmičenja savladala aktuelnog vicešampiona Evrope 2:0, golovima Milana Pavkova.\n-Ostvarili smo pobedu koja će zauvek ostati upisana u istoriji Crvene zvezde. Atmosfera je bila spektakularna, organizacija utakmice besprekorna. Rukovodstvo Liverpula je posle utakmice dugo ostalo u mojoj kancelariji, gde smo razgovarali o fudbalskim stvarima – rekao je Terzić za klupski sajt.\nPovezana vest: Prandeli vraća Di Natelea u reprezentaciju\nKako je naveo, i pored činjenice da im nije bilo prijatno posle poraza, ipak nisu mogli da sakriju impresije o atmosferi koja je vladala svih 90 minuta.\n-Sa koliko ljubavi i energije naši navijači prave spektakularnu atmosferu, to se ne može doživeti nigde u Evropi. Ali, to je Zvezda, to je Srbija. Sinoć smo čitavoj Evropi poslali najlepšu sliku sa porukom da u Srbiji žive gostoprimljivi i civilizovani ljudi koji vole Crvenu zvezdu i Srbiju iznad svega.\nTerzić poručuje da smo svi svedoci vraćanja kluba na stare staze uspeha.\nPovezana vest: Najoštrije osuđeni nasilje i incidenti na stadionima\n-Videla je Evropa moćnu ekipu, moćnu Crvenu Zvezdu, neverovatno vođenu od strane Vladana Milojevića i njegovih saradnika. Osećala se prethodnih dana neverovatno pozitivna energija i kao da smo svi u klubu verovali u ovu pobedu.\nOn je otkrio i šta je rekao igračima pred izlazak na teren.\n-Rekao sam im večeras pišete istoriju, nemojte propustiti ovu šansu, šansu da svojim unucima jednog dana pričate kako ste srušili Liverpul. Izađite i igrajte, budite hrabri, ovo je vaša kuća, narod to očekuje od vas. A ti, Pavkov, uradi večeras nešto veliko, toliko veliko da ti u tvom Begeču podignu spomenik.\nZvezdin direktor ističe da su svi u klubu ponosni na igrače.\nPovezana vest: KUP ITALIJE, Palermo prvi finalista Kupa Italije\n-Taj 6. novembar biće zauvek obeležen crveno-belom bojom. Momci su pokazali koliko mogu i da im je mesto u Ligi šampiona, da im je mesto u društvu najboljih. Pokazali su da možemo sa svima da se nosimo, čekaju nas još dve utakmice i zato nećemo ovde stati. Juče je bio dan za slavlje, danas nastavljamo još jače da radimo, već za vikend nas čeka meč Superlige, treba pobediti i Dinamo i nastaviti stazom uspeha – naglasio je Terzić.\nBy ATA Stars Redakcija| 2018-11-07T16:23:36+00:00 novembar 7th, 2018|Fudbal|0 Comments\nLev kritikovao Pavkova: Zloban faul, Sane je imao sreće


Sarajevo /Šarović: Naša obaveza je da prisustvujemo sjednicama Vijeća ministara BiH / Radio Sarajevo\n21. 05. 2019. u 13:45:00 Fena\n"Tako je bilo i danas. Predsjedavajući, a i ja smo dobili pismenu obavijest od ministara i zamjenika predsjedavajućeg Vijeća ministara BiH da danas neće prisustvovati sjednici Vijeća ministara BiH, između ostalog i zbog nezakazivanja u odgovarajućim rokovima, nekih proceduralnih pitanja, nedostavljanja odgovarajućih materijala...", naveo je Šarović.\n"Smatram da je naša obaveza, u skladu sa Zakonom, da prisustvujemo sjednicama Vijeća ministara, jer za to smo plaćeni, to je naša obaveza, to od nas očekuju građani. Nije pitanje za nas formiranje novog saziva Vijeća ministara, to je pitanje političkih stranaka. Mi smo u mandatu, ali ne tehničkom, to zakon ne poznaje, nego u mandatu bez ograničenja do onog momenta dok se ne uspostavi novi saziv Vijeća ministara Bi", istaknuo je Šarović.\n"To ćemo procijeniti. Ukoliko bude nešto drugo, ukoliko bude to potpuno jasno šta je na sceni, mi ćemo tražiti od predsjedavajućeg da se primjene zakonske mogućnosti koje nam zakon daje. To je da se obave ključne konsultacije i da obezbijedimo da Vijeće ministara funkcioniše i da eliminišemo bilo koju mogućnost eventualne namjerne opstrukcije rada Vijeća ministara BiH", pojasnio je Šarović.\n"Veći imamo toliko materijala za najmanje dvije-tri sjednice, više od 60 novih tačaka. Neke od njih su i finansijske prirode, obaveze koje se odnose na razvoj infrastrukture i neke druge obaveze BiH. Tako da svako neodržavanje sjednice Vijeća ministara BiH negativno se odražava na ukupnu ekonomsku, političku i svaku drugu sliku u BiH", smatra Šarović.\n"Postoje modeli, odnosno varijante u kojima predsjedavajući vrši neophodne konsultacije da vidi da li se može postići odgovarajući konsenzus u vezi sa održavanjem sjednice. Ukoliko se taj konsenzus ne postigne, onda postoje zaskonske i poslovničke mogućnosti da se omogući rad Vijeća ministara sve do onog momenta dok se ne izabere drugi, bez mogućnosti opstrukcije bilo koga u ovom personalnom sazivu", kazao je Šarović.\n"Ne postoji tehnički mandat. Postoji mandat u punom kapacitetu do izbora novog saziva Vijeća ministara. To je odgovornost svakog od nas. Zbog toga primamo platu koja nije mala i koja je predmet kritika mnogih pa i novinara", naveo je ministar Šarović.\nTagovi: Mirko Šarović Vijeće ministara BiH BiH\n! / BiH prva u regionu dobila oznaku „Bez GMO“: Evo koji proizvođači imaju certifikate\nSNSD / Dodik otkrio kandidata za predsjedavajućeg Vijeća ministara BiH


Ljudska prava: Moskva optužila Vašington da ćuti o zloupotrebama Kijeva\nBeta 27. juna 2015. 08:15\nRusija je u petak optužila SAD da u godišnjem izveštaj o stanju ljudskih prava u svetu ćute o kršenju ljudskih prava koje čini ukrajinska vojska na istoku. Taj izveštaj „je još jedan primer“ američkog „deljenja lekcija“ u oblasti ljudskih prava, reklo je rusko Ministarstva inostranih poslova u saopštenju.\nMoskva je takođe optužila Vašington da „manipuliše činjenicama“, da bi pokazao da su SAD „nepogrešive“ i da „problemi uvek dolaze iz drugih zemalja“. Rusija posebno osuđuje „cinično ćutanje“ Vašingtona na „teško kršenje ljudskih prava“ koje ukrajinska vojska čini u istočnoj Ukrajini, gde se od aprila 2014. godine bori sa pro-ruskim separatistima.\nIzveštaj Stejt departmenta, objavljen u četvrtak, ponovo kritikuje niz zemalja, uključujući Rusiju i Kinu.\nPeking je u četvrtak uzvratio ocenivši kao „žalosno“ stanje ljudskih prava u Sjedinjenim Državama, pominjući brutalnost američke policije i državnu špijunažu interneta i telekomunikacija, a taj stav je i u saopštenju ruskog ministarstva.\nAmerički zvaničnici redovno osuđuju kršenje ljudskih prava u Rusiji, na šta Moskva obično odgovara tražeći od Vašingtona da uredi svoju kuću, dok je napetost između te dve sile zbog ukrajinske krize, najveća od kraja Hladnog rata.


Dva miliona dolara otišlo robotičarima univerziteta Karnegi-Melon\nRobotska vozila u Americi sve su bolja. Takmičenje za nagradu od dva miliona dolara, obavljeno prošle subote, pokazalo je da su robotičari u stanju da obični automobil sa automatskim menjačem preprave tako da može da samostalno učestvuje u saobraćaju približnom gradskom, a da ne izazovu nikakav udes.\nOd 11 vozila koja su se kvalifikovala za trku, šest automobila prevalilo je bez uesa stazu od sto kilometara u gradskoj vožnji, precizno poštujući saobraćajne propise. Luksuzni džip ekipe od 45 robotičara, sa univerziteta Karnegi-Melon, stigao je na cilj za najkraće vreme, vozeći prosečnom brzinom od 22 i po kilometara na sat. Folksvagen ekipe robotičara sa univerziteta Stanford, koji su pre dve godine pobedili u trci u pustinjskim uslovima, stigao je drugi. Pored snalaženja u gustom saobraćaju, sa automobilima koje su vozili ljudi, robotska vozila morala su da prolaze kroz kontrolne punktove po određenom redosledu, iako staza od jednog do drugog punkta bila nije strogo određena.\nTrka je održana u jednoj bivšoj vojnoj bazi, u kojoj postoje ulice sa raskrsnicama, semafori, saobraćajni znaci, prostori za parkiranje, pa čak i kratki autoput sa nekoliko traka. Koordinate kontrolnih punktova dostavljene su ekipama neposredno pred početak trke, a ekipe su imale samo pet minuta za ubacivanje tih podataka u kompjutere svojih vozila, dok su im mape ulica bile dostavljene 24 sata ranije. Neki analitičari izrazili su uverenje da će, zahvaljujući ovome, znatno pre sredine ovog veka upravljanje većinom vozila na putevima preuzeti roboti.


Vranješ veruje u Srbiju - Sportske.net\nVranješ veruje u Srbiju\nNovi selektor muške rukometne reprezentacije Srbije, Ljubomir Vranješ, rekao je danas da je ponosan što je došao na to mesto i da misli da njegova ekipa ima dobre šanse da se plasira na Evropsko prvenstvo.\nVeć počelo osipanje redova olimpijskih vicešampionki...Francuzi odbranili olimpijsko zlato!Hrvatima bronza u rukometuCrnogorkama srebro, Norvežanke sudije pogurale do zlataNorveškoj zlato, Crnogorke ''srebrne''\nSrbija će gostovati Rusiji 12. juna, dok će četiri dana kasnije igrati protiv Bosne i Hercegovine, u poslednje dve utakmice Grupe sedam kvalifikacija.\n"Ponosan sam što sam ovde i što imam priliku da doprinesem reprezentaciji Srbije u dve preostale utakmice sa selekcijam Rusije u gostima, i Bosnom i Hercegovinom u Nišu. Mislim da imamo dobre šanse da dobijemo, zato sam i prihvatio ovaj posao", rekao je Vranješ na konferenciji za novinare u Kovilovu.\n"Orlovi" su treći na tabeli sa pet bodova, iza Rusije i Austrije, dok je Bosna četvrta.\nVranješ je kazao da misli da njegovi igrači mogu da ostvare cilj i plasiraju se na kontinentalni šampionat.\n"Vidim mogućnost za pobedu u obe utakmice, mislim da su igrači spremni, imaćemo dva, tri treninga da se spremimo i da se maksimalno posvetimo utakmicama koje nas očekuju. Bavim se detaljima, zato sam izabrao ove igrače, jer mislim da oni mogu da postignu najbolje", kazao je novi selektor "Orlova".\nKapiten reprezentacije Momir Ilić rekao je da sve zavisi od njega i njegovih saigrača, koji imaju sve u svojim rukama.\n"Okupili smo se da iz dve preostale utakmice izvučemo maksimum. Od nas zavisi i sve je u našim rukama, a igrači su spremni da daju sve od sebe. Želimo da igramo u Danskoj i potrudićemo se da to i ostvarimo. Trenutno razmišlajmo o Rusiji i koncentrisani smo na tu utakmicu, daćemo sve od sebe i sa novim trenerom želimo mnogo vise da postignemo", rekao je Ilić.\nEvropsko prvenstvo u Danskoj igraće se od 14. do 26. januara sledeće godine.


Mitar i Sergej strelci u prijateljskim mečevima - Sportske.net\nNarednog vikenda nastavlja se belgijski šampionat a većina klubova dvonedeljnu pauzu koristi za odigravanje prijateljskih utakmica koje fudbalerima omogućavaju da održe formu.\nTako su danas belgijski šampion Anderleht i ekipa Genka odigrali prijateljske susrete sa holandskim Viteseom i belgijskim Mehelenom a srpski internacionalci bili su posebno inspirisani.\nAktuelni šampion Belgije Anderleht pregazio je Đurđevićev i Daudin Vitese i slavio rezultatom 5:0 (1:0) a trener Besnik Hasi u tim je uvrstio i Aleksandra Mitrovića.\nSrpski internacionalac zaradio je drakonsku kaznu zbog udaranja protivničkog igrača pa neće imati pravo nastupa u narednih mesec dana zbog čega mu ove prijateljske utakmice sjajno koriste da održi formu.\nMitrović je danas postigao četvrti gol u trijumfu Anderlehta a njegov tim će narednu takmičarsku utakmicu odigrati protiv Lirsa 18. januara.\nPored Aleksandra Mitrovića danas je pogodio i fudbaler Genka Sergej Milinković-Savić. Njegov tim je savladao Mehelen rezultatom 2:1 (0:1) a upravo je Milinković-Savić golom u 68. minutu najavio preokret i trijumf Genka.\nGenk će u okviru 21. kola Župiler lige u goste Lokerenu a u nastupajućem periodu moraće da odigra i zaostalu utakmicu 20. kola sa Ostendeom koja je odložena zbog vremenskih neprilika.


Dokumenta za porodiljsku nadoknadu obezbeđivaće država - RTV Santos\nPrimena Zakona o finansijskoj podršci porodici s decom osim novčane pomoći znači i pojednostavljene procedure za ostvarivanja prava na porodiljsko odsustvo. To je bio i jedan od zahteva akcije „Pitajte kada“, koju su 2012. organizovali Naled i RTS. Prve porodiljske nadoknade ostvarene na ovaj način biće isplaćene u avgustu, piše RTS.\n„Postoji ogroman broj dokumenata koja se prikupljaju kada trudnica ide na bolovanje, ili na primer – parovi koji se suočavaju sa sterilitetom prolaze duge procedure koje podrazumevaju gomilu dokumentacije. Tako da očekujemo da će ovo biti korak da se sve digitalizuje“, kaže Jasmina Mihnjak sa portala Bebac.\n„To je sada dobra stimulacija koja jeste na liniji napora države da rastereti poslodavca birokratije i da ohrabri rađanje i porast nataliteta. Ono što i dalje zabrinjava je ostvarivanje drugih prava, na dečji dodatak, odnosno roditeljski, upis u vrtiće. To su i dalje postupci na koje dobijamo dosta primedbi od strane naših članova i roditelja“, ističe izvršna direktorka Naleda Violeta Jovanović.\n„Znali smo da će biti izmene i dopune zakona, znali smo šta nas čeka i imali smo obuku ljudi na lokalu, bila su 24 termina obuka za njih. Prošli smo sve. Ne znači da neće biti problema, verujem da će biti, ali da će oni biti samo sporadični, ali rešavaćemo ih – nije to ništa sporno“, kaže ministar za rad, zapošljavanje, boračka i socijalna pitanja Zoran Đorđević.\nPrethodnoNakon što je auto udario dete na biciklu, reagovali su stanovnici naselja Ruža Šulman


LG Electronics objavio finansijske rezultate za treći kvartal 2017. godine LG Electronics objavio finansijske rezultate za treći kvartal 2017. godine – Personal magazin\nKompanija LG Electronics objavila je finansijske rezultate za treće tromesečje 2017. godine, prema kojima su zabeleženi prihodi u iznosu od 15,22 biliona južnokorejskih vona (13,44 milijardi američkih dolara), što predstavlja…\nKompanija LG Electronics objavila je finansijske rezultate za treće tromesečje 2017. godine, prema kojima su zabeleženi prihodi u iznosu od 15,22 biliona južnokorejskih vona (13,44 milijardi američkih dolara), što predstavlja porast od 15 odsto u odnosu na isti period prošle godine.\nSve četiri vodeće poslovne jedinice kompanije LG zabeležile su više prihode u odnosu na isti period 2016. godine, odražavajući snažnu profitabilnost posebno u segmentu kućne zabave i kućnih aparatima uprkos nepovoljnom poslovnom okruženju koje je rezultat komplikovane međunarodne trgovinske situacije. Kada je reč o pojedinačnim poslovnim jedinicama kompanije, postignuti finansijski rezultati izgledaju ovako:\n· Kompanija LG Home Appliance & Air Solutions je ponovo najviše doprinela porastu prihoda, koji je u ovom kvartalu iznosi 4,98 biliona južnokorejskih vona (4,4 milijardi američkih dolara), što je povećanje od 16 odsto u odnosu na isti period prošle godine, pre svega zahvaljujući snažnoj prodaji u Severnoj Americi, Evropi i Aziji.\n· Kompanija LG Home Entertainment je zabeležila svoju najveću kvartalnu operativnu dobit od 458 milijardi južnokorejskih vona (404,39 miliona američkih dolara) i visoku operativnu maržu od 9,9 odsto zahvaljujući većoj potražnji za premium televizorima na američkom i azijskom kontinentu. Prodaja je porasla za 12 odsto u odnosu na isti period 2016. godine i dostigla je vrednost 4,64 biliona južnokorejskih vona (4,09 milijardi američkih dolara). Strategija kompanije LG u nadjačavanju konkurencije proširenjem premium komponente televizijskog biznisa fokusirajući se na OLED i Ultra HD televizore pokazala se uspešnom.\n· Kompanija LG Mobile Communications je ostvarila prihode od 2,81 biliona južnokorejskih vona (2,48 milijardi američkih dolara), što predstavlja rast od 8 odsto u odnosu na 2016. godinu i 4 odsto više u odnosu na prethodni kvartal, prvenstveno zahvaljujući odličnoj prodaji vodečeg smart telefona G6, kao i modela iz Q i K serije. Operativni gubitak od 375,3 milijardu južnokorejskih vona (331,37 miliona američkih dolara) predstavlja poboljšanje od 13 odsto u odnosu na treći kvartal 2016. godine.\n· Kompanija LG Vehicle Components ostvarila je snažnu prodaju od 873,4 milijardi južnokorejskih vona (771,2 miliona američkih dolara), što predstavlja porast od 29 odsto u odnosu na treći kvartal 2016. godine, dok zabeleženi operativni gubitak od 29 milijardi južnokorejskih vona (25 miliona američkih dolara) odražava kontinuirane investicije u istraživanje i razvoj, kao i u dalju ekspanziju poslovanja.\nLG Electronics objavio finansijske rezultate za treći kvartal 2017. godine was last modified: November 2nd, 2017 by Redakcija